Ibu Berdepan Ragam Anak Enggan Makan? Sabar Ibu, Cuba 5 Tip BIJAK Ini Dahulu!

Amalan pemakanan yang tidak sihat boleh menyebabkan
anak susah makan
. Jom ketahui cara yang boleh dilakukan untuk mengatasi masalah tabiat makanan anak ini!

Untuk mendapatkan lebih banyak info tentang Keibubapaan, sila dapatkannya
di sini.

Tabiat pengambilan makanan anak

Memastikan anak mendapat mak
anan berkhasi
at dan seimbang sudah menjadi 1 kemestian buat mereka yang
bergelar ibu bapa
.

Dalam masa yang sama,
sebagai ibu bapa
, amat penting untuk anda memahami tabiat pengambilan makanan anak.

Ini kerana apabila anda mengetahui isyarat bahawa mereka sudah kenyang, ini sekali gus dapat mengelakkan amalan pemakanan yang tidak sihat seperti makan secara paksa.

Sebaiknya, biarkan anak makan mengikut selera mereka.

Mulakan dengan menawarkan makanan dalam saiz hidangan yang lebih kecil dan menambahnya jika mereka meminta.

Namun tidak dinafikan ada
parents
 yang mungkin berdepan beberapa isu berkaitan amalan pemakanan yang tidak sihat.

Jangan bimbang, ada cara untuk mengatasinya.

Amalan pemakanan yang tidak sihat & cara mengatasinya

Bercakap mengenai tabiat pemakanan tidak sihat, ia boleh melibatkan tabiat makanan anak yang
cerewet makan
.

Pastinya ibu susah hati apabila anak sering menolak semasa diberikan makanan yang bukan menjadi kegemaran mereka.

Tidak mengapa, Hello Doktor ada petua untuk mengatasinya.

#1. Makan makanan tertentu

Untuk mengatasi amalan pemakanan yang tidak sihat ini, antara cara boleh dicuba adalah:

Tawarkan finger food

Sediakan makanan dalam potongan kecil yang memudahkan mereka untuk makan dengan sendiri.

Menjadi contoh

Sebagai ibu bapa berikan contoh terbaik dengan memakan pelbagai jenis makanan.

Anda juga harus elak daripada memberikan komen mengenai makanan yang disukai atau tidak.

Saiz hidangan

Untuk makanan anak yang digemari, letakkan dalam jumlah kecil.

Jangan lupa untuk turut menyertakan sekali makanan lain yang anda mahu perkenalkan kepada si kecil.

Terus tawarkan makanan baharu tetapi jangan memaksa

Dengan pendedahan berulang, kebanyakan anak dipercayai akan mencuba makanan baharu.

Jika tidak, jangan terus memaksa.

Percayalah lama kelamaan seiring dengan peningkatan usia, akan berlaku perubahan dalam
tabiat pemakanan anak
.

Tabiat makanan anak #2. Tidak makan sayur-sayuran

Anak tidak mahu makan sayur-sayuran adalah masalah yang paling biasa untuk terjadi.

Apa kata ibu cuba strategi ini:

Pelbagai warna

Siapa kata sayuran hanya perlu berwarna hijau dan berdaun?

Ibu, jadilah kreatif dengan
menyediakan pelbagai sayuran
 berwarna dan bentuk seperti jagung, labu, lobak merah, bunga kubis, tomato dan cendawan butang.

Tambahkan dalam sos atau makanan

Anda juga boleh mencampurkan sayuran dalam sos atau
makanan yang akan disediakan kepada anak
.

Sebagai contoh, kisar lobak merah dan cincang cendawan butang untuk dimasukkan ke dalam sos spageti bersama campuran ayam atau daging.

Tabiat makanan anak #3. Enggan mengunyah

Mungkin kedengaran agak pelik. Tetapi ia antara amalan pemakanan yang tidak sihat boleh terjadi pada si kecil.

Untuk mengatasi keadaan ini:

Pantau keadaan anak

Ini untuk memastikan mereka mempunyai kemahiran motor yang diperlukan untuk mengunyah.

Perubahan tekstur

Adakalanya anak mungkin sudah terbiasa untuk terus menelan apabila sering
diberikan makanan seperti bubur.

Jadi secara beransur-ansur, lakukan perubahan pada tekstur makanan mereka.

#4. Mengambil masa lama untuk makan dan menyimpan makanan dalam mulut (
rumination
)

Kaedah yang boleh dicuba untuk mengatasi keadaan ini:

Tiada kemahiran

Si kecil mungkin tidak mempunyai kemahiran motor untuk mengendalikan makanan yang diberi.

Jadi ibu boleh cuba untuk membantu dengan menyediakan makanan dalam saiz dan potongan yang kecil.

Kurangkan gangguan

Kadang-kala tabiat makanan anak berlaku apabila terdapat banyak gangguan persekitaran.

Jadi sebaiknya, apabila tiba waktu makan, minimumkan segala gangguan daripada televisyen,
barang permainan
 dan pastikan anak duduk dengan sebaiknya.

Baca juga:

#5. Memilih makanan sendiri

Ia satu keadaan biasa apabila
 anak kecil yang berusia 18 bulan
 ke atas ingin lebih berdikari, termasuklah dalam aspek pemilihan makanan.

Atasinya dengan:

Berikan pilihan kepada anak

Contohnya sama ada ingin makan nasi atau pasta.

Elakkan daripada memberikan soalan terbuka, seperti, “Apa yang awak ingin makan?”

Tegas dalam membuat keputusan

Dalam mengatasi isu berkaitan tabiat pemakanan yang tidak sihat ini, anda perlu tegas dalam setiap perkara.

Pastikan setiap ahli keluarga lain seperti pasangan mahupun datuk atau nenek turut melakukan perkara yang sama.

Ini kerana jika anda tidak konsisten mungkin sukar untuk mengatasi masalah ini.

Kesimpulannya

Berdepan keadaan anak sukar makan atau memilih dalam aspek pemakanan adalah satu cabaran buat ibu bapa.

Walaupun ia boleh menimbulkan kerisauan, namun percayalah ia adalah keadaan normal yang dialami oleh kebanyakan ibu bapa lain dan seiring peredaran masa, ia akan selesai dengan sendiri.

Tetapi jika tabiat makanan anak mendatangkan kebimbangan, berbincanglah dengan pakar pediatrik untuk penyelesaian yang lebih baik.


Otak Bukan Hanya Terletak Dalam Kepala, Tapi Ada 'Otak Kedua' Di Perut! Nak Tahu Apa Dia? Baca Ini

Adakah anda mengalami sembelit, alergi, keletihan, masalah kulit, perubahan mood, bau mulut atau intoleransi makanan? Tahukah anda, masalah-masalah ini mungkin berpunca daripada sistem pencernaan manusia!

Mesti anda pernah mendengar kenyataan yang berbunyi seperti, ‘perut itu rumah penyakit’, kan? Ternyata, ada kebenaran di sebaliknya!

Pencernaan adalah proses mekanikal dan kimia yang memecahkan makanan menjadi molekul yang sangat kecil untuk diserap melalui lapisan usus.

Sisa buangan terkumpul dan lendiran yang mengeras berupaya menghalang proses penyerapan!

Anda perlu mempunyai lapisan usus yang sihat, bersih dan utuh untuk menyerap nutrien semaksimum mungkin.

Setiap sel, tisu dan organ dalam badan bergantung pada penyerapan nutrien dan asimilasi makanan melalui pencernaan manusia yang sihat.

Tapi tahukah anda, pencernaan manusia
bukan sekadar penghadaman semata-mata?

Disebabkan peranan pentingnya dalam kesihatan, sistem pencernaan telah dikenali sebagai ‘otak kedua’!

Apa yang dimaksudkan sebagai otak kedua ini? Ayuh teruskan pembacaan!

Untuk mendapatkan lebih banyak info tentang Sistem Penghadaman, sila dapatkannya
di sini.

Sistem penghadaman adalah ‘otak kedua’?

Turut digelar sebagai
gut-brain connection
, kaitan antaranya dapat mengaitkan masalah kegelisahan dengan masalah perut dan begitu juga sebaliknya.

Cuba ingat balik, pernahkah anda mengalami pengalaman yang membuatkan kalian kecut perut? Adakah berada dalam situasi yang mendebarkan membuat anda berasa mual?

Untuk makluman, saluran gastrousus adalah cukup sensitif dengan emosi yang dialami!

Kemarahan, kegelisahan, kesedihan, kegembiraan dan emosi lain boleh mencetuskan ‘simptom’ di usus. Ini kerana otak mempunyai kesan langsung pada perut dan usus.

Otak dan sistem gastrointestinal (GI) saling berkaitan. Usus yang bermasalah akan menghantar isyarat ke otak, sama seperti otak yang bermasalah yang menghantar signal ke usus.

Oleh itu, masalah perut atau usus seseorang boleh menjadi pemicu kegelisahan, tekanan, atau kemurungan!

Perkara ini boleh berlaku, terutamanya dalam kes di mana seseorang individu mengalami gangguan gastrointestinal tanpa sebab fizikal yang jelas.

Dalam kes ini, adalah
sukar untuk menyembuhkan usus yang bermasalah
 tanpa mempertimbangkan peranan tekanan/stres dan emosi.

Selain itu, wujud juga bahagian sistem saraf badan kita yang kurang dikenali, terletak di usus. Ia digelar sebagai sistem saraf enterik!

Rangkaian sistem saraf enterik seperti saraf, neuron dan
neurotransmitter
 terletak di seluruh saluran pencernaan, dari esofagus, melalui perut dan usus, serta ke dubur.

Oleh sebab sistem saraf enterik bergantung pada jenis neuron dan
neurotransmitter
 sama yang terdapat di sistem saraf pusat, beberapa pakar perubatan menggelarnya sebagai ‘otak kedua’!

‘Otak kedua’ di dalam usus, yang berkomunikasi dengan otak, memainkan peranan penting dalam penyakit tertentu dan kesihatan mental secara keseluruhan.

Boleh dikatakan, memiliki sistem pencernaan manusia yang bagus
menghasilkan kesihatan menyeluruh yang lebih baik!

Berikut adalah beberapa manfaat yang boleh dinikmati daripada sistem pencernaan manusia yang baik!

7 manfaat sistem pencernaan manusia yang baik

#1 Penurunan berat badan yang sihat!

Apabila toksin dapat disingkirkan dengan cekap dan tidak lagi terperangkap di dalam tubuh, badan kita bakal merasa lebih ‘ringan’ dan
proses penurunan berat badan berlaku dengan lebih baik!

Memakan serat dan minum air yang mencukupi akan dapat membantu proses ini.

#2 Meningkatkan penyingkiran toksin

Tubuh sememangnya berfungsi dengan hebat sekali dalam menyingkirkan toksin dan sisa lebihan, apabila sistem pencernaan manusia berfungsi dengan baik.

Badan kita membuang sisa-sisa ini setiap kali kencing, bernafas, menghembus hidung, mengeluarkan air mata ketika menangis, berpeluh dan mengalami pergerakan usus.

Kemudian, tubuh
akan menyasarkan toksin-toksin ini,
 lalu menyingkirkannya!

#3 Meningkatkan kesihatan mental!

Pencernaan yang sihat apabila digabungkan dengan diet berkhasiat, akan menjadi inti pati kepada kesihatan berkualiti dalam jangka masa panjang.

Makanan anda mempengaruhi setiap sistem di dalam badan, lebih-lebih lagi otak!

Penyelidikan telah menemui kewujudan neuropeptida (molekul yang menghantar isyarat otak) dalam jumlah yang banyak di saluran gastrointestinal.

Hal ini juga menunjukkan bahawa bakteria ‘baik’ yang bermanfaat di saluran GI kita mempengaruhi kesihatan otak, mood, dan banyak lagi!

#4 Peningkatan tenaga dan stamina

Apabila usus anda dibersihkan secara semula jadi dengan baik, badan tidak lagi perlu bekerja keras untuk mencerna makanan.

Tenaga yang sepatutnya digunakan dalam proses pencernaan kini akan dapat digunakan untuk keperluan badan yang lain!

#5 Penyerapan nutrien yang lebih baik

Apabila anda mempunyai sistem pencernaan yang sihat, semua jenis makanan yang dimakan akan dapat dicerna dengan efektif!

Hasil ini bermanfaat apabila nutrien daripada makanan akan dapat diserap dengan berkesan, apabila ia dimasukkan ke dalam aliran darah melalui usus kecil.

Penyerapan nutrien juga akan memperolehi rangsangan
 apabila lapisan usus yang sihat menghasilkan permukaan yang besar untuk proses penyerapan.

#6 Sistem imun tubuh dan daya tahan penyakit yang lebih baik

Tahukah anda, 80% daripada sistem imun kita sebenarnya terkandung di dalam sistem penghadaman? Jawapan pendeknya, ya benar sekali!

Oleh itu, apabila proses sistem penghadaman anda berjalan lancar, maka tindak balas sistem imun dan daya tahan penyakit juga meningkat!

#7 Melegakan gangguan mood

Saluran pencernaan kita, yang sering disebut sebagai ‘otak kedua’, ternyata bertanggungjawab dalam menghasilkan 95% serotonin (hormon gembira) di dalam badan!

Kajian turut mendapati,
hormon serotonin memainkan peranan penting
 dalam mengawal masalah kemurungan/depresi.

Perasaan tenang, optimis dan kesejahteraan keseluruhan boleh dikaitkan dengan
neurotransmitter
, serotonin.


Mengapa Budak Kampung Jarang Menghidap Penyakit Asma?

Penyakit asma dianggarkan dialami oleh lebih kurang 235 juta individu di seluruh dunia, dan lebih banyak berlaku di negara maju. Contohnya, dalam data yang dilaporkan
Global Initivative for Asthma (GINA),
 peratusan kanak-kanak berusia 13-14 tahun di Amerika Syarikat yang menghidap asma adalah seramai 11.1% berbanding 4.5% di Malaysia dan hanya 2.6% di Indonesia.

Taburan penyakit asma berdasarkan kawasan, GINA 2004

Penyakit asma kebiasaannya bermula pada awal usia kanak-kanak. Dalam kalangan pesakit asma, 95% menghadapi episod pertama pernafasan berdehit
(wheezing)
 sebelum usia 6 tahun. Walaupun punca asma tidak diketahui, terdapat beberapa faktor yang didapati mengurangkan risiko menghidap penyakit asma iaitu:

mempunyai adik-beradik yang lebih ramai

diletakkan di nurseri sewaktu masih kecil

kurang penggunaan antibiotik

mempunyai haiwan peliharaan daripada awal kelahiran hingga 3 bulan

pernah mengalami jangkitan tertentu

membesar di kawasan kampung/ladang

Menariknya, ini membawa kita kepada persoalan mengapa kanak-kanak yang membesar di kawasan kampung, yang mungkin kelihatan lebih comot, lasak bermain tanah dan haiwan kurang berisiko menghidap asma berbanding kanak-kanak di bandar yang lebih rapi penjagaan kebersihan oleh ibu bapa mereka. Antara hipotesis yang dikemukakan terhadap dapatan ini dalam penyakit asma adalah
hygiene hypothesis
.

Apakah itu
Hygiene Hypothesis
?

Hygiene Hypothesis
 yang bermaksud Hipotesis Kebersihan mencadangkan bahawa pendedahan kanak-kanak kepada kuman dan jangkitan tertentu membantu sistem imun berkembang. Ini mengajar tubuh untuk membezakan bahan-bahan yang tidak berbahaya daripada bahan-bahan berbahaya yang mencetuskan asma. Secara teori, pendedahan kepada kuman tertentu mengajar sistem imun untuk tidak bertindak balas secara berlebihan. Tindak balas imun yang berlebihan terkait dengan perkembangan penyakit asma, alahan dan autoimun.

Sebelum kelahiran, sistem imun janin tidak diaktifkan untuk mencegahnya daripada menolak tisu ibu, termasuklah antibodi yang dibekalkan ibunya. Tetapi dalam tempoh sejurus selepas kelahiran sistem imun bayi perlu mengambil alih dan belajar bagaimana untuk menjaga diri sendiri. Persekitaran yang sangat bersih dikatakan tidak memberikan pendedahan yang diperlukan kepada kuman yang ‘mendidik’ sistem imun tubuh.

Oleh itu, berdasarkan teori ini, peningkatan kebersihan dan saiz keluarga yang lebih kecil telah mengurangkan pendedahan kepada kuman berguna, meningkatkan risiko penyakit alahan dan asma.

Sains di sebalik
Hygiene Hypothesis

Teori ini disokong dengan dapatan bahawa penyakit alahan dan asma lebih berkemungkinan berlaku apabila tahap endotoksin LPS di rumah rendah. LPS adalah molekul bakteria yang merangsang dan mendidik sistem imun dengan mencetuskan isyarat melalui “suis” molekular yang dipanggil TLR4, yang terdapat pada sel tertentu sistem imun.

Sementara dalam bayi yang tidak cukup terdedah kepada LPS ini dengan mencukupi, pendedahan kepada jangkitan virus dan alergen pencetus asma boleh menjadi perkara pertama yang mereka hadapi, lantas mencetuskan tindak balas berlebihan.

Contohnya, antara
 faktor risiko penyakit asma
 adalah RSV yang menyebabkan selesema. Virus ini kebiasaannya menjadi virus pertama yang dihadapi oleh bayi. RSV boleh mengaktifkan suis sistem imun (TLR4) sama seperti endotoksin LPS.  Tetapi sebaliknya pula yang berlaku. Apabila kurang ‘didikan’, tindak balas oleh beberapa sel penting dalam sistem imun terhadap RSV mungkin tidak sengaja menyebabkan asma dan bukannya melindungi bayi dan menyingkirkan jangkitan. Bagaimana perkara ini berlaku adalah misteri yang masih dikaji.

Tetapi mencegah asma tidak semudah mengelakkan sabun antibakteria, beranak ramai  atau hidup di kampung. Penyakit asma adalah kesan urbanisasi yang tidak dapat dielakkan. Masih banyak penyelidikan diperlukan untuk memahami dengan tepat bagaimana pendedahan kuman kepada kanak-kanak dapat membantu mencegah asma. Ini juga tidak bermakna ibu bapa patut mengabaikan kebersihan anak mereka. Kita tidak dapat mengawal kuman apa yang akan dihadapi bayi terlebih dahulu. Oleh itu, kanak-kanak yang telah didiagnosis dengan penyakit asma perlu dijauhkan daripada sebarang alergen atau punca alahan.


4 Daripada 10 Ribu Rakyat Malaysia Menghidap Skizofrenia! Hentikan Stigma Pada Mereka

Jika anda tahu berkenaan dengan penyakit mental yang dipanggil skizofrenia, anda mungkin sedar bahawa masyarakat mempunyai tanggapan buruk terhadap mereka.

Simptom penyakit ini
boleh dikawal dengan ubat-ubatan
.

Namun pelbagai kajian menunjukkan kesan yang lebih baik kepada pesakit yang tinggal di negara membangun berbanding dengan negara maju.

Mengapa ya? Teruskan membaca untuk tahu berkenaan dengannya.

Penyakit skizofrenia boleh dikendalikan dengan baik

Penyakit skizofrenia merupakan
penyakit mental yang mempunyai ciri-ciri kerencatan berterusan
 dalam aspek persepsi (perception), keupayaan untuk berkomunikasi dengan baik, gangguan pemikiran dan gambaran alam sebenar (realiti).

Ia mempengaruhi kira-kira 21 juta individu di seluruh dunia.

Pelbagai usaha telah dijalankan bagi menarik mereka yang mempunyai simptom awal untuk mendapatkan rawatan.

Namun, kira-kira
1 daripada 2 individu yang mempunyai masalah ini tidak menerima rawatan perubatan
 yang sepatutnya.

Jika dilihat pada kebolehan sesebuah negara untuk memberikan rawatan terbaik buat mereka yang menghidap sesuatu penyakit, seharusnya negara maju mempunyai kadar penambahbaikan yang tinggi berbanding dengan negara membangun.

Ini berikutan keupayaan negara tersebut untuk mendapatkan peralatan perubatan yang canggih dan ubat-ubatan yang baik bagi memastikan kesembuhan dalam kalangan pesakit.

Namun, untuk skizofrenia, mereka yang tinggal di negara membangun
mempunyai kadar pengawalan simptom yang jauh lebih baik
 daripada mereka yang mendiami negara-negara maju.

Fenomena ini dipanggil sebagai
Outcome Paradox
 atau paradoks hasil rawatan.

Kajian berkenaan dengan
outcome paradox

Kajian awal yang telah dijalankan di Mauritius dan Sri Lanka telah menunjukkan bahawa mereka yang tinggal di negara tersebut mengalami simptom yang lebih rendah berbanding dengan pesakit di negara maju.

Artikel berkaitan:

Memandangkan kajian ini dijalankan sebelum kewujudan protokol antarabangsa untuk kajian skizofrenia oleh Pertubuhan Kesihatan Sedunia (WHO), kesahihan dapatan kajian tersebut telah dipersoalkan oleh ahli akademik yang lain.

Walau bagaimanapun, pada tahun 1960, WHO telah melancarkan 3 tanda aras kepada kajian antarabangsa berkenaan dengan skizofrenia.

Dapatan kajian tersebut menunjukkan mereka yang menghidapi skizofrenia di negara membangun mempunyai simptom yang lebih kurang berbanding dengan negara maju.

Pesakit di negara tersebut juga mempunyai fungsi sosial yang baik walaupun hanya
segelintir daripada mereka yang mengambil ubat antipsikotik
.

Perbezaan yang ketara ini menjadi ruang tarikan para pengkaji untuk terus menyumbang kepada peningkatan kualiti rawatan skizofrenia.

Peranan masyarakat dalam kesembuhan penyakit skizofrenia

Paradoks ini membuktikan terdapat interaksi persekitaran yang boleh mempengaruhi kebarangkalian untuk
pesakit skizofrenia mengawal simptom mereka
.

Pelbagai jenis faktor telah diusulkan bagi menerangkan fenomena tersebut.

Salah satu daripadanya adalah faktor sosiobudaya persekitaran. Mereka yang tinggal di negara yang miskin mempunyai tahap kebergantungan yang tinggi terhadap keluarga mereka.

Baca juga:

Tanda-Tanda Amaran Penyakit Mental: Jangan Sembunyikannya

Adakah Bermonolog Tanda Penyakit Mental?

Ini menyebabkan pesakit di negara tersebut dapat menikmati
sokongan dan rangkaian sosial yang baik
.

Pesakit skizofrenia di India juga kurang
menerima kritikan
 atau layanan yang buruk oleh masyarakat setempat.

Di sesetengah bandar, mereka turut diambil untuk bekerja di pasar-pasar yang menyediakan pelbagai jenis peluang mengikut keupayaan masing-masing.

Ini, sekali gus, menyumbang kepada tahap kebolehan
mereka untuk mengawal simptom disebabkan oleh persekitaran yang kurang memberi tekanan.

Konklusi

Simptom skizofrenia boleh dikawal dan masyarakat memainkan peranan penting dalam memastikan golongan ini tidak tersisih.

Negara-negara membangun telah membuktikan bahawa, sokongan sosial dapat membantu golongan ini dalam mengawal proses penyakit mereka daripada menjadi semakin teruk.

Walaupun tanggapan awal perlu dielakkan terutamanya berkenaan dengan penyakit sekompleks ini, ia memberi ruang kepada kita untuk memahami faktor kesembuhan penyakit ini.

Hello Health Group

tidak menyediakan nasihat perubatan, diagnosis, atau rawatan.

Baca juga:

Betul Ke Udara Boleh Meningkatkan Risiko Skizofrenia?

Ini 5 Artis Tempatan Yang Pernah Alami Gangguan Mental, Nombor 3 Tu Tak Sangka!

Kekurangan Vitamin D Tingkat Risiko Anak Hidap Skizofrenia

Skizofrenia: Apa yang Anda Perlu Tahu

5 Simptom Skizofrenia Yang Patut Anda Tahu


Tingkatkan Sistem Imun Anda! Ini 5 Produk Vitamin C Terbaik Tahun 2023

Vitamin C atau asid askorbik merupakan sejenis nutrisi yang penting untuk badan. Ia diperlukan untuk membentuk saluran darah, tulang rawan, otot dan juga kolagen dalam tulang. Selain itu, vitamin ini juga penting untuk menguatkan sistem imun badan. Sebab itulah, anda perlu tahu cara untuk memilih suplemen vitamin C terbaik, sesuai dengan keperluan badan dan juga gaya hidup anda.

Dalam artikel kali ini, kami akan terangkan lebih lanjut tentang beberapa jenis suplemen
vitamin C terbaik di farmasi
.

Jom, baca lebih lanjut dan lakukan perbandingan sebelum beli. Jadilah pengguna yang bijak!

Untuk mendapatkan lebih banyak informasi tentang Pemakanan Sihat, anda boleh klik
di sini
.

5 produk vitamin C terbaik di pasaran

Selain dapat meningkatkan sistem imun badan, vitamin C merupakan
sejenis antioksidan
 penting yang dapat melindungi badan daripada radikal bebas.

Apa itu radikal bebas? Ia merupakan sejenis molekul yang dihasilkan badan setelah terdedah dengan asap rokok, radiasi dari matahari, sinaran X-ray dan lain-lain.

Radikal bebaslah yang bertanggungjawab terhadap pelbagai penyakit,
misalnya penyakit jantung
, kanser dan banyak lagi.

Selain itu, vitamin C dapat mengurangkan inflamasi dan mengurangkan risiko pelbagai penyakit. Walau bagaimanapun, badan kita tidak dapat menghasilkan vitamin C dengan sendirinya.

Oleh sebab itu, anda perlulah mendapatkan vitamin C daripada diet harian. Tambah lagi, ada banyak juga suplemen vitamin C yang boleh diambil untuk mencukupkan keperluan harian anda.

Kebaikan vitamin C untuk kesihatan:

Menurut kajian, suplemen vitamin C mungkin dapat mengurangkan simptom demam biasa dan meningkatkan sistem imun badan

Namun, vitamin C perlulah diambil secara berpanjangan, barulah ia dapat menunjukkan hasil

Terlalu banyak vitamin C boleh
menyebabkan cirit-birit
, loya dan sakit perut

Antara vitamin C yang boleh anda dapatkan di pasaran ialah:

1. Redoxon Double Action Chewable Tablets: Vitamin C terbaik dengan harga mampu milik

Redoxon Double Action Chewable Tablets
 merupakan satu jenama vitamin C yang tidak asing lagi di negara kita.

Produk ini dirumus khas dengan vitamin C
dan zink
 yang sangat penting untuk kesihatan kita secara am.

Vitamin C dan zink bukan sahaja dapat meningkatkan daya tahan badan. Ia juga penting untuk memastikan tulang, gigi dan gusi kita sentiasa sihat.

Selain itu, gabungan vitamin C dan zink yang terkandung dalam produk ini juga dapat membawa manfaat untuk kesihatan kita, terutamanya untuk meningkatkan sistem imun badan.

Datang dengan perisa oren, vitamin C ini sesuai dimakan oleh sesiapa sahaja tanpa mengira usia.

Produk ini tidak mengandungi gula tambahan. Ia diperasakan dengan sejenis manisan yang dikenali sebagai
aspartame
. Jadi, vitamin C ini sesuai diambil oleh penghidap
diabetes jenis 2
.

2. Flavettes Effervescent Glow Tab – Vitamin C terbaik untuk badan dan kulit

Nak sihat dan cantik pada masa yang sama?

Inilah masanya untuk anda cuba
Flavettes Effervescent Glow Tab
yang mengandungi
gluthathione
dan vitamin C yang dapat memperlahankan penuaan,
memutihkan kulit wajah
 dan menguatkan daya tahan tubuh!

Dirumus khas dengan 1,000 mg vitamin C, 15 IU vitamin E dan 50 miligram
gluthathione, Flavettes Effervescent Glow Tab
dapat menaikkan seri wajah di samping memastikan badan anda kekal sihat!

Cara pengambilannya juga mudah. Cuma larutkan sahaja 1 atau ½ biji vitamin C dalam air dan ambil selepas makan.

Baca juga:

Anak Kecil Perlu Vitamin C Untuk Sihat? Boleh, Tapi Ada Hadnya, Jangan Sampai Overdose!

Berlumba-lumba Makan Suplemen, Adakah Dos Vitamin C 1000mg Selamat?

3. Bio-Life Non-Acidic Vitamin C – Vitamin C terbaik untuk perut sensitif

Jika anda mempunyai perut yang sensitif, produk dari Bio-Life ini merupakan antara vitamin C terbaik untuk anda.

Vitamin C yang terkandung di dalamnya tidak berasid dan akan dilepaskan secara perlahan-lahan ke dalam perut dalam tempoh masa 6-8 jam, sesuai untuk mereka yang
menghidap gastrik
,
pedih ulu hati
 atau mempunyai perut sensitif.

Produk ini juga mengandungi
 bioflavonoids
 yang dapat meningkatkan penyerapan dan penggunaan vitamin C badan.

4. Blackmores Vitamin C 500

Blackmores Vitamin C 500
 mengandungi vitamin C dalam bentuk asid askorbik yang dapat menyokong sistem imun badan dan meningkatkannya secara semula jadi.

Sekiranya anda tidak mengamalkan pemakanan yang sihat dan sering demam, anda boleh cuba ambil suplemen ini untuk kurangkan simptom yang dialami.

Selain itu, produk ini juga tidak menggunakan
sebarang pemanis tiruan
, sesuai untuk mereka yang ingin kurangkan gula dalam pemakanan harian.

Blackmores Vitamin C 500 juga dapat menyokong penghasilan kolagen. Disebabkan vitamin C adalah sejenis antioksidan, ia juga dapat mengurangkan kerosakan radikal bebas terhadap sel-sel badan.

5. VitaHealth Vitamin C with Zinc+ Time Release Vitamin C

VitaHealth Vitamin
 C
dengan Zink+ dapat membantu
menguatkan sistem imun badan.

Selain itu, produk ini juga mengandungi vitamin C dengan kekuatan yang tinggi dan juga kandungan zink yang dapat memaksimumkan penyerapan vitamin. Anda hanya perlu mengambil vitamin C ini sekali sehari untuk menguatkan imunisasi.

Seperti yang diketahui umum, vitamin C terbaik dapat menguatkan imuniti, mempercepatkan
penyembuhan luka-luka kecil
 dan mengandungi antioksidan yang penting untuk kesihatan kita.

Walau bagaimanapun, untuk perlindungan yang lebih menyeluruh, anda perlukan lebih daripada vitamin C semata-mata.

VitaHealth Vitamin C dengan Zink+ juga mengandungi
bioflavanoid
seperti
Citrus aurantium, rutin
 dan
Citrus sinensis
 yang dapat meningkatkan penyerapan vitamin C.

Bukan itu sahaja, zink yang terkandung di dalamnya juga dapat menyokong tumbesaran yang sihat.


Inkontinens Wanita

Definisi

Apa itu
inkontinens wanita
?

Inkontinens wanita ialah
pengeluaran kencing tanpa disengajakan.
 Ia biasa berlaku dan selalu mengundang rasa malu.

Tahap keterukan adalah daripada masalah kerap kencing wanita yang berlaku kadangkala hingga rasa kencing secara tiba-tiba dan ketidakupayaan mengawal kencing.

Ianya boleh diurus dengan mengurangkan faktor risiko. Sila bincangkan dengan doktor anda untuk maklumat lanjut.

Simptom-simptom

Apakah simptom-simptom bagi masalah kerap kencing wanita

Simptom biasa bagi inkontinens wanita ialah;

Dengan inkontinens stress, anda mungkin akan terkucil dalam jumlah yang kecil ke sederhana semasa anda batuk, bersin, ketawa, bersenam, atau melakukan perkara yang lebih kurang sedemikian.

Dengan inkontinens desakan, anda mungkin akan terkucil dalam jumlah yang lebih banyak yang boleh membasahkan pakaian atau menitis turun ke kaki anda.

Mungkin terdapat beberapa tanda atau simptom yang tidak disenaraikan di atas.

 Jika anda mempunyai sebarang kebimbangan tentang simptom masalah kerap kencing wanita, sila berjumpa dengan doktor anda.

Juga, komplikasi inkontinens kencing kronik termasuklah:

Masalah kulit: ruam, jangkitan kulit dan luka kulit.

Jangkitan laluan kencing: inkontinens meningkatkan risiko serangan jangkitan laluan kencing berulang.

Kesan pada kehidupan peribadi anda: inkontinens kencing boleh
memberi kesan pada hubungan sosial, kerja dan hubungan peribadi anda.

Bila saya harus berjumpa doktor?

Sekiranya masalah kerap kencing wanita dan mengganggu kualiti kehidupan anda, adalah penting untuk mendapatkan nasihat perubatan.

Punca

Apa yang mengakibatkan
inkontinens wanita
?

Inkontinens kencing ialah simptom dan bukanlah penyakit. Ianya boleh disebabkan tabiat harian, keadaan perubatan yang lain atau masalah fizikal. Biasanya, ada dua jenis inkontinens kencing.

Inkontinens stress berlaku bila anda batuk, bersin, ketawa, bersenam, atau melakukan perkara yang menambah tekanan pada pundi kencing anda.
Masalah kawalan pundi kencing paling biasa berlaku pada wanita.

Inkontinens desakan berlaku bila anda ada keinginan yang mendadak untuk kencing sehingga tidak mungkin mengawalnya sebelum sampai ke tandas. Ini boleh berlaku walaupun pundi anda hanya mempunyai air kencing dalam jumlah yang kecil. Sesetengah wanita tanpa sengaja terkeluar air kencing tanpa sebarang amaran. Wanita lain mungkin terkeluar air kencing semasa mereka minum air atau semasa mereka menyentuh atau mendengar bunyi air yang mengalir.
Pundi yang terlebih aktif
 adalah salah satu jenis inkontinens desakan. Tapi bukan semua mereka yang mempunyai pundi terlebih aktif akan terkucil.

Faktor-faktor Risiko

Apakah yang meningkatkan saya kepada risiko
inkontinens wanita
?

Faktor yang meningkatkan risiko terbentuknya inkontinens kencing termasuklah:

Bertambah tua;

Mengalami berat berlebihan;

Penyakit neurologikal atau diabetes.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana
inkontinens wanita
didiagnosis?

Analisis kencing bagi menguji sebarang gejala jangkitan, darah dan abnormaliti lain.

Diari pundi kencing bagi merekodkan berapa banyak anda minum, bila anda kencing, jumlah kencing anda keluarkan, dan jumlah episod inkontinens.

Ukuran bagi menguji jumlah lebihan air kencing dalam pundi kencing melalui kateter atau ujian ultra-bunyi.

Bagaimana
inkontinens wanita
dirawat?

Bergantung kepada jenis inkontinens, doktor akan menjalankan rawatan berbeza, antaranya:

Teknik tingkah laku

Teknik ini adalah bagi membantu mengawal pundi kencing anda dan masalah kerap kencing wanita, termasuklah:

Latihan pundi;

Pengosongan berganda;

Penggunaan tandas berjadual;

Pengurusan cecair dan diet.

Senaman otot lantai pelvik

Doktor anda boleh mencadangkan agar anda melakukan senaman ini selalu bagi menguatkan otot yang membantu mengawal urinasi. Untuk
melakukan senaman lantai pelvik,
 bayangkan yang anda sedang cuba menghentikan aliran kencing anda. Kemudian:

Tegangkan otot yang anda gunakan bagi menghentikan aliran kencing dan tahan selama 5 saat, dan kemudian kendurkan selama 5 saat.

Usahakan menahan dari kontraksi selama 10 saat setiap kali.

Tetapkan matlamat sekurang-kurangnya 3 set dari 10 ulangan setiap hari.

Stimulasi elektrikal

Elektrod dimasukkan seketika ke dalam rektumatau vagina bagi merangsang dan menguatkan otot lantai pelvik.

Stimulasi elektrikal yang lembut boleh jadi berkesan bagi inkontinens stres dan inkontinens desakan, tetapi anda mungkin memerlukan beberapa rawatan sepanjang sekian bulan.

Ubatan

Ubatan yang biasa diguna merawat inkontinens termasuklah:

Antikolinergik: ubatan ini boleh menenangkan pundi yang terlebih aktif dan mungkin membantu inkontinens desakan.

Mirabegron: ubatan ini mengenddurkan otot pundi dan mengingkatkan jumlah urin boleh disimpan oleh pundi kencing anda.

Estrogen topikal: ini boleh mengurangkan beberapa simptom inkontinens.

Alatan medikal

Ini membantu mengawal punca inkontinens dan mengelak dari kebocoran urin (terkucil).

 Alatan dicipta bagi merawat masalah kerap kencing wanita seperti kemasukan urethra atau pesari.

Terapi pencegahan

Terapi pencegahan yang boleh membantu inkontinens termasukklah:

Injeksi bahan pukalan;

Botulinum toxin type A (Botox);

Bahan stimulasi saraf.

Surgery

Sekiranya rawatan lain tidak berkesan, beberapa prosedur pembedahan boleh merawat masalah yang menyebabkan inkontinens pundi kencing:

Prosedur anduh;

Suspense tengkuk pundi;

Pembedahan prolapse.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas masalah kerap kencing wanita
?

Gaya hidup dan kaedah pengubatan sampingan berikut mungkin membantu anda mengatasi masalah kerap kencing wanita:

Kurangkan minuman berkaffein;

Makan makanan tinggi serat;

Hentikan merokok;

Kekalkan berat badan yang sihat;

Lakukan senaman lantai pelvik secara tetap;

Perhatikan simptom dan sebarang kebocoran urin dengan diari kencing.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Cuaca Tak Menentu Penyebab Selesema? Ikut 4 Tip Ini Elak Satu Keluarga Berjangkit!

Anda mengalami selesema yang berpanjangan? Tapi, anda sendiri tidak pasti apa penyebab selesema yang anda alami?

Virus selesema mudah merebak kepada individu lain melalui batuk,
bersin
 dan sentuhan langsung. Fakta tersebut membuatkan ia kelihatan menakutkan.

Namun, pada tahun 2010, Pertubuhan Kesihatan Sedunia (WHO) telah mengumumkan bahawa H1N1 tidak lagi mengancam nyawa penduduk seperti apa yang kita jangkakan.

Gejala yang dialami oleh individu yang dijangkiti menyerupai selesema biasa sahaja.

Namun, itu tidak bermakna kita boleh goyang kaki dan mengabaikan langkah-langkah untuk mengelakkannya daripada tersebar.

Artikel ini akan menyenaraikan beberapa langkah yang boleh anda ambil untuk mengelakkan diri anda daripada dijangkiti penyebab selesema. Teruskan membaca.

Jangan gunakan
hand sanitiser.
Gunakan air suam

Salah satu etika ketika bersin atau batuk adalah untuk menutup mulut.

Secara amnya, kebanyakan individu menggunakan tangan bagi menutup mulut. Ini berikutan bukan semua individu mempunyai kain sapu tangan yang tersimpan di dalam kocek.

Tatkala seseorang itu menutup mulut ketika bersin, virus yang menjadi penyebab selesema seperti
Influenza
akan terdeposit pada kulit. Jika anda tidak bersentuhan dengan sesiapa dalam tempoh 10 hingga 15 minit, virus tersebut akan mati.

Namun, jika ia berjaya dipindahkan kepada permukaan barang seperti ketika anda memulas tombol pintu, virus tersebut boleh hidup selama 24 jam.

Ini bermakna, amat penting untuk seseorang itu membersihkan tangan seusai bersin atau batuk. Sentuhan merupakan salah satu penyebab selesema berjangkit antara satu sama lain.

Walaupun
hand sanitizer
kelihatan seperti cecair yang berkesan dalam membunuh kuman selesema, namun pakar menyarankan anda untuk menggunakan air dan sabun.

Ini disebabkan oleh keberkesanan alkohol yang terkandung dalam
hand sanitiser
 berkurangan kerana lendiran hingus yang turut ada pada permukaan tangan anda.

Perkara ini telah dibuktikan melalui kajian yang dijalankan oleh Hirose et al pada tahun 2019.

Melalui kajian tersebut, kebarangkalian untuk virus selesema tersebar apabila menggunakan
hand sanitiser
adalah lebih tinggi berbanding dengan penggunaan air suam dan sabun.

Jadi, jika anda bersin atau batuk,
 tutup mulut anda menggunakan tangan
. Jangan sentuh sesiapa atau apa-apa di persekitaran dalam tempoh 20 minit.

Jika anda perlu berbuat demikian, basuh tangan anda menggunakan sabun dan air suam.

Tidak menjaga jarak penyebab selesema berjangkit

Menurut seorang Professor daripada Universiti Oxford, anda perlu bergerak sejauh 2 meter daripada individu yang bersin. Ini bertujuan untuk merendahkan risiko jangkitan virus selesema.

Ingat, partikel virus tersebut boleh hidup di dalam udara (
airborne
) selama beberapa jam. Semakin rendah suhu persekitaran, semakin lama ia akan kekal berlegar-legar dari satu individu ke individu yang lain.

Ketika seseorang individu itu bersin, cuba hembus keluar udara menggunakan hidung selama 10 saat. Sambil-sambil itu, kekalkan jarak 2 meter di antara anda dan individu tersebut.

Jika salah seorang daripada ahli keluarga anda mendapat jangkitan tersebut, galakkan mereka untuk berehat di dalam bilik.

Situasi sosial perlu dielakkan dalam tempoh 2 ke 3 hari dan mereka hanya dibenarkan untuk keluar dari bilik untuk ke tandas.

Begitu juga dalam konteks hubungan suami isteri. Jika suami dijangkiti dengan virus selesema, isteri digalakkan untuk
tidur
 di bilik yang berlainan.

Jika anda tidak mengendahkannya dan
tidur
 bersama dengan mereka yang selesema, kebarangkalian anda untuk dijangkiti tinggi. Bantal, cadar dan tilam kebiasaannya menjadi punca jangkitan virus selesema.

Tidur pada awal waktu dan sekurang-kurangnya 7 jam

Secara amnya, tidur penting bagi mengekalkan kesihatan individu pada tahap optimum. Malahan, ketika anda sedang mengalami jangkitan selesema yang berpanjangan, kebiasaannya anda akan digalakkan untuk tidur.

Kajian yang dijalankan oleh Daniel et al pada tahun 2017 menunjukkan bahawa mereka yang mengalami masalah insomnia mempunyai ketahanan imuniti yang rendah berbanding dengan individu yang cukup tidur.

Kajian tersebut mempunyai dapatan yang sama dengan kajian pada tahun 2019 berkaitan dengan keberkesanan
vaksin selesema
 dalam kalangan mereka yang cukup tidur.

Ia memberikan keupayaan dua kali ganda kepada antibodi berbanding dengan mereka yang tidak cukup tidur untuk melawan virus.

Ini bermakna, bukan sahaja anda boleh cepat sembuh daripada selesema berpanjangan jika anda mendapatkan tidur yang cukup malahan kebarangkalian anda untuk mendapat jangkitan tersebut rendah.

Elakkan daripada berkongsi peralatan peribadi

Menurut Professor Openshaw, adalah lebih baik jika anda membawa perkakasan seperti pen, kalkulator dan sebagainya ke tempat kerja. Berkongsi barang boleh menjadi penyebab selesema berjangkit.

Gunakan
telefon bimbit
 anda sendiri, pastikan anda membawa lebih daripada satu pen dan elakkan daripada meminjam peralatan mereka yang sedang sakit.

Seperti yang disebutkan, apabila virus selesema dipindahkan pada permukaan barangan, ia boleh hidup sekurang-kurangnya 24 jam.

Ini bermakna peralatan seperti telefon pejabat, mesin air dan tombol pintu boleh menjadi sumber utama dalam proses penyebaran penyakit.
Jangan lupa untuk basuh tangan anda secara kerap
 sebelum makan atau menyentuh muka.

Dapatkan rawatan di hospital, jangan jadi penyebab selesema pada orang lain

Jika anda mengalami gejala jangkitan selesema yang berpanjangan, dapatkan rawatan kesihatan daripada klinik atau hospital dan berehatlah di rumah.

Jika anda khuatir akan impak jangkitan selesema terhadap kualiti hidup anda, dapatkan vaksin influenza daripada klinik swasta berdekatan.


Merawat Jerawat: Ubat Topikal Preskripsi Pilihan Lebih Baik

Kebiasaannya ubat jerawat berfungsi untuk mengurangkan pengeluaran minyak, mempercepat penyembuhan sel kulit, melawan jangkitan bakteria atau mengurangkan keradangan bagi mencegah parut.

Dengan kebanyakan ubat jerawat preskripsi, anda mungkin tidak dapat melihat hasilnya dalam tempoh empat hingga lapan minggu. Malah, kulit anda akan menjadi lebih buruk sebelum ia menjadi lebih baik. Ia juga mungkin mengambil masa berbulan atau tahun untuk jerawat anda hilang sepenuhnya.

Pelan rawatan yang dicadangkan oleh doktor anda bergantung kepada umur, jenis dan tahap keterukan jerawat, dan apa yang anda ingin lakukan. Biasanya
 ubat-ubatan topikal dan oral digunakan secara kombinasi. Dan, wanita hamil tidak sesuai menggunakan ubat preskripsi oral untuk jerawat.

Ubat topikal preskripsi adalah pilihan yang lebih baik

Ini adalah rawatan pertama bagi jerawat. Anda mungkin ditetapkan dengan lebih daripada satu, banyak pilihan, dan setiap kumpulan ubat berfungsi dengan cara yang berbeza.

Retinoid topikal

Ini adalah paling penting bagi rawatan jerawat. Retinoid topikal membantu menjaga liang-liang yang tidak tersumbat, jadi ia baik untuk merawat bintik hitam dan jerawat yang meradang. Malah, ia juga mempunyai manfaat lain iaitu liang besar kelihatan lebih kecil dan digunakan sebagai rawatan anti-penuaan.

Antibiotik topikal

Antibiotik membunuh bakteria. Jerawat adalah sebahagian yang disebabkan oleh bakteria sehingga antibiotik sering dipreskripsi untuk membantu jerawat di bawah kawalan. Antibiotik topikal digunakan untuk kulit, bukannya diambil secara oral. Rintangan bakteria terhadap antibiotik menjadi masalah, jadi terdapat kebimbangan ia tidak efektif seperti yang sepatutnya. Untuk mengelakannya, anda kemungkinan besar akan diberi ubat jerawat topikal kedua untuk digunakan bersama dengan antibiotik topikal.

Kombinasi ubat

Jerawat berkembang dengan lebih cepat apabila ia diserang pada beberapa bahagian. Jadi pakar dermatologi menetapkan pelbagai ubat dalam tempoh yang lama. Sesetengah rawatan jerawat yang baru mengambil idea ini satu langkah lagi dengan menggabungkan dua bahan melawan jerawat menjadi satu ubat (seperti  benzoyl peroxide dan adapalene, atau tretinoin dan clindamycin). Manfaat utama rawatan ini adalah mudah digunakan, hanya satu aplikasi dan anda selesai. Kelemahannya adalah rawatan kombinasi lebih mahal berbanding ubat-ubatan lain.

Anda juga mungkin memerlukan ubat oral

Bergantung pada keterukan keadaan jerawat dan bagaimana ia bertindak balas terhadap rawatan topikal, pakar dermatologi anda mungkin akan menetapkan ubat-ubatan oral untuk membantu mengatasi jerawat anda.

Antibiotik oral

Sama seperti antibiotik topikal, antibiotik oral mengurangkan jumlah bakteria yang menyebabkan jerawat pada kulit. Ini biasanya dirawat bersama dengan rawatan jerawat topikal, dan idealnya hanya digunakan untuk tempoh masa yang singkat. Sekali lagi, bakteria rintangan antibiotik mengembangkan masalah, jadi sangat penting untuk anda menggunakan antibiotik oral seperti yang disarankan.

Spironolactone

Spironolactone hanya ditetapkan untuk wanita dewasa dengan jerawat. Ubat ini membantu menenangkan hormon-hormon yang menyebabkan jerawat berkembang. Ia tidak sesuai untuk setiap wanita, tetapi ia boleh menjadi rawatan yang berguna dalam kes-kes tertentu. Ini adalah ubat yang perlu digunakan dalam jangka panjang untuk mendapat keberkesanannya.

Kontraseptif oral

Pil kontraseptif atau pil kawalan kelahiran adalah pilihan rawatan lain untuk wanita. Sama seperti spironolactone, pil kawalan kelahiran membantu mengawal hormon yang boleh mencetuskan jerawat. Ia boleh digunakan oleh remaja perempuan dan wanita dewasa.

Isotretinoin

Terdapat isotretinoin yang lebih dikenali dengan nama Accutane. Ini adalah ubat yang kuat yang bukan pilihan sempurna untuk setiap orang. Tetapi dalam kes yang betul, isotretinoin dapat membersihkan jerawat yang tidak memberi respons kepada apa-apa lagi. Isotretinoin hanya ditetapkan untuk tempoh masa yang singkat, dan ia secara umum menghapuskan jerawat.

Walaupun usaha menyelesaikan masalah jerawat anda tidak menunjukkan hasil, jangan sesekali berputus asa. Berbincang dengan pakar dermatologi anda untuk rawatan susulan.

Baca juga:

Merawat Jerawat Teruk, Elak Ubat Bukan Preskripsi


Apa Tanda 12 Jam Sebelum Bersalin? Ibu, Peka Dengan Hint Ini, 7 Hari Sebelum Sudah Ada Tanda

Apakah tanda seminggu sebelum bersalin yang boleh dikenal pasti ya? Bagaimana pula dengan simptom 12 jam sebelum bersalin?

Pastinya banyak persoalan yang bermain di fikiran ba
kal-bakal ib
u. Tenang, teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Kelahiran bayi

Sebelum mengetahui tentang tanda seminggu sebelum bersalin, ayuh kita fahami secara ringkas mengenai fasa me
lahirkan
anak ini.

Proses bersalin
 adalah apabila bayi keluar daripada rahim. Ia berlaku apabila anda mengalami
kontraks
i yang menyebabkan serviks berubah.

Kontraksi terjadi apabila otot rahim menjadi tegang dan berehat. Ia berfungsi menolak bayi keluar daripada rahim.

Serviks pula adalah pintu kepada rahim yang terletak pada bahagian at
as fara
j. Apabila fasa kelahiran bermula, serviks akan mengembang.

Kenal pasti tanda seminggu sebelum bersalin

Sukar untuk meramalkan bila
kelahiran akan bermula
 kerana ia berbeza bagi setiap individu dan kelahiran. Namun mengetahui tan
da awal kela
hiran pastinya dapat memberikan anda gambaran bila ia akan berlaku.

Secara amnya,
tanda-tanda bersalin sudah dekat
 melibatkan perubahan fizikal dalam hormon dan badan.

Namun, perlu kami ingatkan bahawa tiada masa spesifik untuk tanda-tanda tertentu sebelum bersalin. Sekiranya anda mengalami simptom, cepat-cepatlah ke hospital.

Pada bulan terakhir kehamilan, bakal ibu mudah penat. Anda mungkin akan perasan kedudukan bayi ‘jatuh’ ke dalam pelvis. Ini akan memberi tekanan pada
pundi kencing
, sekali gus membuatkan anda kerap ke tandas.

Tanda seminggu sebelum bersalin

Pada minggu-minggu terakhir, biasanya bakal ibu menjadi lebih letih. Tetapi ada juga yang seakan mendapat tenaga tambahan bagi menyediakan
persiapan menyambut kelahiran bayi
.

Anda mungkin menyedari perubahan dalam cecair faraj atau mengalami kekejangan pada perut. Tekanan pada faraj atau bahagian belakang badan juga biasa untuk dialami.

Menghampiri detik bersalin, beberapa tanda boleh berlaku seperti:

Kekejangan seperti
sakit senggugut

Sakit belakang

Cirit-birit

Kontraksi
Braxton Hicks
 merupakan tanda pada akhir kehamilan. Ia tidak teratur, boleh menjadi kuat dan menyakitkan, bahkan ada kalanya hilang apabila anda menukar posisi duduk atau berjalan.

Tanda 12 jam sebelum bersalin

Air ketuban pecah
 merupakan gejala bersalin paling jelas. Anda akan merasa seperti air mengalir keluar daripada faraj.

Keadaan ini agak jarang berlaku, kerana kebanyakan air ketuban akan dipecahkan oleh doktor apabila tiba masanya. Tetapi sekiranya berlaku, lakukan pemeriksaan dengan doktor segera.

Jika cecair berwarna hijau atau coklat, ia mungkin bermakna terdapat mekonium – naji
s ba
yi – di dalamnya dan anda perlu mendapatkan pemantauan hospital.

Baca juga:

Mukus lendir, tanda seminggu sebelum bersalin?

Semasa
tempoh kehamilan
, terdapat palam lendir tebal menutup saluran serviks bagi melindungi bayi daripada jangkitan.

Apabila serviks mula lembut, mengembang dan menipis, palam lendir ini turut akan menjadi longgar dan keluar daripada faraj.

Warna lendir tanda bersalin
 boleh disertai dengan darah, mungkin berwarna merah jambu atau coklat dan ini adalah perkara biasa. Namun jika disertai pendarahan yang banyak, lakukan pemeriksaan doktor segera.

Fahami tanda awal bersalin

Kini anda sudah tahu tentang simptom seminggu sebelum beranak, bahkan
12 jam tanda akan melahirkan.

Tetapi tahukah anda bahawa fasa kelahiran itu terbahagi kepada beberapa peringkat?

Fasa bersalin merangkumi keseluruhan proses bersalin, daripada kontraksi pertama (peringkat 1) hingga meneran (peringkat 2) hingga ketika
mengeluarkan plasenta/uri
(peringkat 3) selepas bayi selamat dilahirkan.

Peringkat pertama boleh bertahan antara berjam-jam hingga berhari-hari. Anda mungkin tidak merasakan sebarang perubahan sehingga mengalami ketidakselesaan disebabkan kontraksi yang mula menjadi kuat dan teratur.

Masa kelahiran bayi

Anda akan melahirkan anak apabila kontraksi menjadi teratur. Disarankan untuk ke
hospital
 apabila kontraksi berlaku selang 5 minit.

Dalam tempoh 12 jam sebelum bersalin atau peringkat awal anda digalakkan untuk melakukan perkara seperti:

Berjalan atau bergerak

Minum air – minuman isotonik mungkin dapat membantu mengekalkan tahap tenaga

Makan snek

Lakukan latihan relaksasi dan pernafasan

Minta pasangan melakukan urutan atau gosokan lembut pada bahagian belakang badan

Mandi air suam

Tanda seminggu sebelum bersalin: AWAS kelahiran pramatang

Sekiranya anda mengalami sebarang tanda-tanda bersalin sebelum tempoh kehamilan memasuki minggu ke-37, wujud risiko untuk berlakunya
kelahiran pramatang.

Jika berlaku sebarang simptom di bawah, berjumpa doktor segera:

Kontraksi setiap 10 minit atau kurang

Keluar palam lendir menutup serviks

Air ketuban pecah – mengalami air daripada faraj

Pendarahan faraj

Rasa tekanan pada faraj atau bahagian belakang badan

Maklumkan juga kepada doktor jika anda
mendapati
pergerakan (tendangan) bayi
 dalam kandungan berkurangan atau tiada langsung.

Jika terdapat sebarang kebimbangan atau pertanyaan, rujuklah kepada
doktor pakar sakit puan
 bagi mendapatkan lebih kepastian.

Semoga perkongsian artikel ini membawa manfaat dan moga proses kelahiran si comel anda nanti akan berjalan lancar.


Penghidap Batu Karang Buah Pinggang MESTI Kurangkan Makanan Ini!

Tahukah anda, ada beberapa jenis makanan tinggi oksalat yang dianggap sebagai pantang larang batu karang? Apakah jenis makanan tersebut?

Untuk mendapatkan lebih banyak info tentang Kencing Manis, sila dapatkannya

di sini.

Apakah maksud oksalat penyebab batu karang buah pinggang?

Oksalat adalah sejenis sebatian atau molekul yang boleh didapati dalam kebanyakan tumbuh-tumbuhan dan juga tubuh manusia.

Dalam tumbuhan, oksalat ini berfungsi menyingkirkan lebihan kandungan kalsium.

Oleh sebab itu, oksalat banyak dijumpai dalam tumbuh-tumbuhan berbanding sumber makanan lain.

Namun tubuh manusia tidak begitu memerlukan oksalat.
Malah, terlalu banyak oksalat dalam tubuh sebenarnya boleh menyebabkan batu karang.

sekali gus dianggap pantang larang batu karang.

Bagaimana tubuh badan memproses oksalat penyebab batu karang buah pinggang?

Apabila kita makan makanan yang mempunyai oksalat, oksalat akan melalui saluran pencernaan tubuh kita.

Ketika di dalam saluran pencernaan, oksalat akan bercantum atau melekat dengan kalsium dan akan disingkirkan melalui najis atau air kencing.

Namun, jika terlalu banyak oksalat melalui kawasan buah pinggang,
ia boleh membentuk batu karang buah pinggang.

Semakin tinggi tahap oksalat dalam tubuh, maka semakin besar risiko anda untuk mendapat batu karang jenis ini.

Baca juga:

Pantang larang batu karang #Perlukah saya mengurangkan pengambilan makanan jenis ini?

Sekiranya seseorang itu berisiko tinggi untuk mendapat batu karang buah pinggang, maka risiko tersebut boleh dikurangkan dengan mengurangkan pengambilan makanan tinggi oksalat.

Namun, ada juga kajian menyatakan bahawa anda tidak semestinya perlu mengelakkan makanan yang tinggi oksalat ini.

Cukup dengan memastikan anda juga mengambil sumber kalsium yang mencukupi. Ini kerana, oksalat dalam tubuh anda dapat disingkirkan apabila ia bercantum dengan kalsium.

Oksalat akan bercantum dengan kalsium semasa proses pencernaan makanan sebelum ia sampai ke bahagian buah pinggang anda.

Dengan itu,
risiko pembentukan batu karang buah pinggang juga akan semakin berkurangan.

Pantang larang batu karang #Apakah jenis makanan yang perlu dikurangkan dan perlu dielak?

Jumlah oksalat yang disarankan boleh diambil dalam tubuh hanyalah 50 miligram setiap hari.

Namun, jumlah oksalat dalam sumber makanan anda juga bergantung kepada jenis makanan, cara penyediaan, cara ia dimasak dan beberapa faktor lain.

Berikut adalah jenis makanan yang perlu diambil perhatian sekiranya anda berisiko untuk mendapat batu karang buah pinggang:

Makanan rendah oksalat atau garam, antara pantang larang batu karang

Minuman:
 kopi, jus buah, jus sayuran, susu

Buah-buahan:
epal, aprikot, avokado, pisang, anggur, lemon, limau, oren, betik, pic, pir, nanas, oren, strawberi, kelapa

Sayur-sayuran:
 asparagus, rebung buluh, brokoli, kubis, bunga kubis, jagung, timun, salad, cendawan, bawang, kacang pis

Bijirin:
 mi kuning, roti rye, bijirin tanpa tambahan kacang, beras putih

Daging:
 daging, ikan, ayam, telur, ikan dalam tin,
keju
 cheddar

Lemak atau minyak:
mentega, marjerin, krim, minyak mayonis

Makanan dengan kandungan oksalat sederhana

Minuman:
 susu coklat, susu beras, teh, coklat panas

Buah-buahan:
 beri hitam, beri biru, ceri, koktel buah, mangga, prun dan plum

Sayur-sayuran:
 kacang panggang, lobak merah, saderi, kacang hijau, tomato

Bijirin:
 roti putih
, roti jagung, beras perang, spageti, tauhu

Lemak dan minyak:
kacang Macadamia, kacang pistachio, walnut

Pantang larang batu karang #Makanan tinggi oksalat

Minuman:
minuman coklat campuran, susu soya, teh ais segera

Buah-buahan:
 buah aprikot kering, beri merah, buah tin, kiwi, plum, koko

Sayur-sayuran:
 kekacang, ubi bit, terung, kucai, daun bawang, bendi, daun pasli, bayam, pes tomato, kentang

Bijirin:
 barli, tepung jagung putih, kentang goreng, kek buah, produk kacang soya, keledek, roti bijirin penuh

Lemak dan minyak:
 mentega kacang, kacang kering, miso, kekacang (badam, gajus, kacang tanah), bijan

Hanya kurangkan pengambilannya

Namun, anda tidak semestinya perlu mengelakkan makanan ini. Seperti yang telah dinyatakan sebelum ini, anda perlu memperbanyakkan pengambilan sumber kalsium sekiranya anda mengambil makanan tinggi oksalat. Antara sumber makanan tinggi kalsium adalah seperti:

Brokoli

Vitamin C

Kacang parang

Kacang kuda

Susu

Ikan sardin bersama tulang

Ikan salmon

Yogurt

Keju

Selain itu,
anda juga perlu meminum banyak air kosong untuk mengelakkan pembentukan batu karang buah pinggang.

Namun, jika anda sememangnya berisiko tinggi mendapat batu karang, atau telah mempunyai batu karang, cuba untuk hadkan atau elakkan makanan tersebut bagi mengurangkan risiko.

Selain itu, kurangkan juga makanan tinggi garam.
Ini kerana, makanan yang tinggi garam juga boleh menyebabkan batu karang buah pinggang dek kehadiran kalsium berlebihan di dalam urin.


5 Tip Menghadapi Menopaus

Menopaus berlaku apabila wanita tidak didatangi haid selama 12 bulan. Ia biasanya berlaku apabila ovari berhenti bekerja dan purata umur menopaus adalah 51 tahun, tetapi ia boleh berlaku lebih lewat bagi sesetengah orang. Jadi, apa tip menghadapi menopaus?

 Pada masa itu, simptom-simptom ini boleh membuat anda hilang kawalan terhadap badan dan perasaan-perasaan yang menjengkelkani.

Walau bagaimanapun, kami mempunyai beberapa tip yang anda boleh gunakan untuk membantu diri sendiri.

5 Tip menghadapi menopaus

#1 Sejukkan diri anda

Tanda-tanda yang paling biasa menopaus adalah yang rasa
panas dan berpeluh di waktu malam.

Ini adalah kerana kerosakan yang berlaku dalam kawalan suhu badan.

 Biasanya, ia berlaku pada tahun pertama selepas haid terakhir, tetapi ia masih boleh berlaku sebelum haid berhenti.

Anda boleh mengatasinya dengan:

Memakai pakaian yang lebih nipis;

Memastikan bilik tidur anda sejuk pada waktu malam;

Melakukan lebih senaman;

Memastikan tahap spiritual anda dalam keadaan yang baik dan kurangkan tekanan;

Mengelakkan
perkara yang berpotensi menjadi perangsang kepanasan
 (hot-flush) seperti makanan pedas, kafein, rokok atau alkohol.

#2 Cuba untuk rehatkan diri anda

Apabila hormon anda berubah, ia disertai dengan beberapa simptom psikologi.

Sebagai contoh, anda mudah
berasa murung, bimbang, mood berubah-ubah, keletihan
 atau kekurangan tenaga.

Walau bagaimanapun, simptom menopaus juga boleh berlaku disebabkan tekanan lain seperti kematian saudara lebih tua atau kawan-kawan, perceraian, atau anak-anak meninggalkan rumah, dan lain-lain.

Jadi, dalam kes ini, agak sukar untuk mengatakan bahawa simptom psikologi anda adalah berpunca langsung dari menopause.

Tip berikut boleh membantu untuk meningkatkan mod anda:

Mendapatkan rehat yang banyak;

Lkukan senaman, atau anda boleh mencuba beberapa senaman seperti yoga dan tai chi.

#3 Tip menghadapi menopaus: Dapatkan tidur yang dalam

Tidur yang nyenyak boleh membantu anda meningkatkan mod anda.
Terdapat beberapa tip yang anda boleh cuba untuk diri sendiri.

Elakkan senaman dalam masa dua jam sebelum tidur;

Cuba untuk tidur pada masa yang sama setiap malam;

Pakai pakaian yang bersih dan nipis serta kekalkan bilik anda dalam keadaan sejuk.

#4 Lakukan senaman berkala

Menurut beberapa kajian, senaman adalah pilihan yang baik untuk mengekalkan kesihatan yang baik dan membantu untuk mengimbangi mod.

Jadi, bagi wanita menopaus,
senaman dipercayai menjadi penawar jangka masa pende
k dan melindungi badan anda dari penyakit yang boleh disebabkan oleh menopause.

Selain itu, terdapat banyak manfaat dari senaman berkala, seperti menguatkan tulang dan otot; meningkatkan fleksibiliti dan mobiliti; dan lain-lain.

 Berjalan pantas tiga kali seminggu adalah cara yang mudah dan berkesan untuk memulakan tabiat bersenam.

#5 Berhenti merokok

Akhir sekali, tip menghadapi menopaus seterusnya adalah
berhenti merokok adalah pilihan yang terbaik
 untuk anda, terutamanya bagi wanita yang ketagih merokok kerana mereka mudah berasa mendapat kepanasan (flushes) dan sering tidak bertindak balas dengan baik terhadap tablet terapi hormon (HRT).

Sila berhenti merokok sekiranya anda mahu melepasi tempoh menopaus dengan lebih mudah.


Selalu Marah Tak Tentu Pasal? Itu Maksudnya Anda Perlukan 'Me Time' Untuk Seketika!

Dalam kebanyakan masa, kita bersosial bagi memenuhi kehendak diri dalam perhubungan sesama manusia. Namun ada ketikanya, kita mungkin perlukan sedikit masa bersendirian untuk ketenangan diri sendiri.

Pernahkah anda menghadapi situasi di mana diri anda sudah berasa letih dengan keadaan sekeliling?

Sebagai contoh, anda mula berasa agak menyampah dengan orang sekeliling atau mungkin sudah tidak larat melayan kerenah orang lain.

Ia sebenarnya adalah antara tanda-tanda kecil anda memerlukan masa bersendirian untuk ketenangan diri sendiri. Ia ibarat satu slot masa untuk anda
recharge
 diri anda semula.

Tanda-tanda anda sebenarnya perlukan ‘
me time’
 atau ketenangan diri

Di bawah ini, kami senaraikan antara 5 tanda di mana tubuh badan anda sedang memberi isyarat bahawa anda memerlukan waktu atau masa bersendirian.

Ia bukanlah sebagai satu tindakan untuk mengelakkan diri daripada bersosial
, tetapi lebih kepada masa untuk berehat seketika dan mencari ketenangan diri sebelum kembali bersosial.

Lihat kepada 5 tanda di bawah ini:

#1. Anda sudah mula berasa bosan dengan perkara yang pernah menyeronokkan anda

Tanda pertama atau yang paling kerap berlaku adalah di mana anda mula tidak berasa seronok lagi dengan perkara di sekeliling anda.

Anda mudah berasa bosan dan tidak lagi berasa seronok melakukan perkara yang pernah anda sukai.

Selain itu, anda mungkin perasan bahawa anda tidak lagi menjadi kreatif seperti biasa atau menyumbang idea-idea bernas jika terdapat sebarang perbincangan.

Ia mungkin disebabkan anda sudah tidak mempunyai idea atau anda hanya tidak mahu melibatkan diri dengan perkara tersebut.

Apabila hal ini mula berlaku, ia adalah tanda bahawa anda perlukan ‘
me time’
 untuk seketika.

#2. Anda banyak makan tanpa anda sedari

Ada sesetengah individu di mana dia mungkin akan lebih kerap makan jika emosinya terganggu.

Ada orang yang akan kerap makan sewaktu sedih atau sewaktu mengalami tekanan.

Kadangkala hal ini berlaku bukannya disebabkan oleh rasa lapar, tetapi disebabkan anda ingin mengalihkan perhatian daripada apa yang anda alami dengan menikmati makanan.

Oleh sebab itu, jika anda perasan bahawa anda selalu mencari makanan dan makan dengan banyak tidak seperti biasa, mungkin ada sesuatu yang sedang mengganggu fikiran anda kini.

#3. Cepat berasa sedih atau putus asa walaupun terhadap perkara yang kecil dan remeh-temeh

Ada individu yang boleh menyeimbangkan diri dengan melakukan pelbagai perkara dalam satu-satu masa saat emosinya stabil.

Namun, jika ketenangan diri telah mula terganggu,
anda mungkin akan cepat marah atau putus asa walaupun terhadap satu perkara kecil sahaja.

Apabila anda sedar perkara seperti ini berlaku, berhenti melakukan kerja anda dan berehat seketika dengan memanfaatkan masa bersendirian.

Cuba fikirkan apakah perkara yang sedang mengganggu anda dan apa yang perlu anda lakukan.

Selain itu, relakskan diri anda untuk mengembalikan tenaga tubuh badan anda.

#4. Mula cepat marah dengan orang di sekeliling terutamanya keluarga terdekat

Pada saat ini, anda mungkin mengalami emosi yang terganggu
dan cepat marah-marah kepada orang yang berada di sekeliling.

Adakalanya anda menengking dan mengherdik mereka walaupun disebabkan perkara yang kecil sahaja.

Anda tidak sedar bahawa anda sedang mengalami tekanan dan cuba melepaskannya kepada orang lain yang tidak bersalah.

Saat perkara seperti ini berlaku, apa yang perlu anda lakukan adalah menjauhkan diri anda seketika daripada orang lain dan gunakan masa bersendirian tersebut untuk menenangkan diri.

Antara perkara yang boleh anda lakukan adalah dengan menarik nafas panjang
atau bermain dengan haiwan peliharaan.

Ia boleh membantu meredakan perasaan marah yang sedang anda rasakan.

#5. Mencari tempat untuk menyorok buat seketika bagi mendapatkan ketenangan diri

Salah satu perkara yang mungkin berlaku ialah anda cuba mencari satu lokasi di mana tiada orang lain yang akan mencari atau mengganggu anda buat seketika.

Anda mungkin memilih untuk berkurung di dalam bilik atau berada di dalam bilik air dalam tempoh yang lama.

Untuk mengatasi situasi ini, kelualah bersiar-siar atau berjalan-jalan di luar rumah. Luahkan perasan anda kepada individu yang anda percaya.

Kenal pasti perkara yang boleh memupuk ketenangan diri!

Jika cadangan yang dinyatakan di atas ini tidak begitu berkesan, anda boleh melakukan perkara lain yang dirasakan boleh menenangkan diri dan mengembalikan semula kestabilan emosi anda.

Sebagai contoh, pergi melepak dengan rakan yang lain,
menonton wayang atau mungkin semudah tidur.

Kami percaya, selepas anda kenal pasti tanda anda perlukan ‘
me time’
 ini, anda tahu apa sebenarnya yang tubuh badan anda mahukan iaitu rehat secukupnya.


Tangan Menggigil? Ini Antara 10 Tanda FIZIKAL Anda Menghidap Penyakit Anxiety!

Anda sukar tidur malam, tangan terketar-ketar dan kerap muntah selepas makan? Ini semua merupakan tanda-tanda penyakit
anxiety disorder
, sejenis penyakit mental yang boleh menyebabkan kesukaran untuk menjalani kehidupan secara normal. Penyakit
 anxiety
 juga boleh membuatkan anda sesak nafas dan rasa penat sepanjang masa.

Simptom boleh muncul secara fizikal!

Walaupun tergolong dalam penyakit mental
, simptom
anxiety
 juga boleh muncul secara fizikal. Jika ia tidak diubati, masalah ini boleh merendahkan kualiti hidup pesakit dan membuatkan mereka tertekan kerana rasa gelisah sepanjang masa.

Ingin tahu apakah simptom fizikal masalah kegelisahan? Jom ikuti penerangan kami dalam artikel di bawah.

Untuk mendapatkan lebih banyak informasi tentang Kesihatan Mental, sila dapatkannya
di sini.

10 tanda-tanda penyakit
anxiety disorder

Tidak dinafikan,
anxiety
 boleh menyebabkan beberapa simptom fizikal. Malah, disebabkan penghasilan
hormon stres yang lebih tinggi daripada biasa
, hampir semua sistem badan akan merasai impak negatifnya.

Cuba bayangkan, apa yang anda akan lakukan jika dikejar anjing? Pasti anda akan lari menyelamatkan diri bukan? Begitu jugalah dengan mereka yang menghidap
anxiety
.

Apabila seseorang mula rasa gelisah, tindak balas lawan atau lari mereka akan diaktifkan. Ini merupakan satu respons badan yang akan berlaku secara automatik tatkala kita berada dalam bahaya. Antara tanda fizikal
anxiety
 ialah:

1. Jantung selalu berdebar

Menurut
National Institute of Mental Health
 (NIMH),
jantung yang berdebar lebih laju
 daripada biasa merupakan salah satu tanda kebimbangan.

Kajian menunjukkan, individu yang sedang mengalami tekanan perasaan akan menghasilkan hormon adrenalin. Hormon ini akan menyebabkan jantung mengepam dengan lebih pantas.

Seperti yang dijelaskan sebelum ini, tindak balas lawan atau lari pesakit akan diaktifkan ketika mereka rasa gelisah atau bimbang. Akibatnya, jantung pesakit akan berdegup dengan laju tanpa sebab.

2. Sering sesak nafas tanda penyakit
 anxiety

Penghidap
anxiety
 akan mengalami hiperventilasi kesan daripada degupan jantung yang terlalu pantas. Hiperventilasi akan menyebabkan
pernafasan menjadi laju
 dan mungkin akan membuatkan pesakit sesak nafas.

Apabila kita bernafas, kita akan menyedut oksigen dan menghembus karbon dioksida. Namun, jika kita bernafas terlalu laju, tahap karbon dioksida dalam darah akan berkurang untuk memastikan badan mendapat lebih banyak oksigen. Sebab itulah, pesakit
anxiety
 akan nampak ‘kepenatan’ umpama baru selesai berlari!

Latihan pernafasan amat penting untuk mereka yang menghidap masalah
anxiety
.
Dengan pernafasan yang betul
, pesakit boleh bernafas dengan perlahan dan menggunakan diafragma untuk lebih relaks dan bertenang.

3. Rasa penat sepanjang masa

Selain itu,
rasa penat yang berpanjangan
 juga boleh menjadi petanda
anxiety
. Rasa bimbang dan gelisah sepanjang masa boleh menyebabkan badan kita sentiasa berada dalam keadaan ‘berjaga-jaga’.

Kebimbangan yang dialami juga boleh menyebabkan pesakit sukar untuk tidur dan membuatkan keletihan yang berlaku menjadi bertambah serius.

4. Sukar tidur malam

Jika anda sukar tidur
, atau sering terjaga tengah malam dan tidak boleh tidur semula, ini mungkin berlaku disebabkan penyakit
anxiety
. Tahap hormon stres dalam badan yang terlalu tinggi membuatkan pesakit sukar untuk relaks dan tidur lena.

Masalah ini akan menjadi semakin teruk jika pesakit mengambil kafein pada keesokan harinya untuk kekal berjaga. Malah, simptom
anxiety
juga akan
menjadi lebih teruk disebabkan kopi.

5. Otot rasa kejang dan sakit disebabkan penyakit
anxiety

Otot manusia akan mengeras dan menjadi kejang sebagai respons semula jadi terhadap stres. Malah, mereka yang sering tertekan juga cenderung ‘mengeraskan’ otot mereka tanpa sedar dalam satu tempoh masa yang panjang.

Oleh sebab itu, penghidap
anxiety
selalunya akan
rasa sakit pada kawasan bahu, belakang badan dan juga leher.

Malah, ada juga yang akan mengetap gigi tanpa sedar dan menyebabkan kesakitan di sekitar rahang. Lama-kelamaan, pesakit boleh menghidap migrain atau sakit kepala disebabkan terlampau stres.

6. Tidak sedap perut

Perut kembung,
cirit-birit
 dan
kerap sendawa
 juga merupakan tanda
anxiety
. Walaupun nampak biasa, semua simptom ini boleh mengganggu kehidupan pesakit jika ia tidak dirawat secepat mungkin.

7. Penyakit
anxiety
 menyebabkan anda rasa loya

Tidak dinafikan, masalah kegelisahan boleh memberikan kesan buruk pada sistem penghadaman seseorang.

Menurut sebuah kajian yang dimuatkan di dalam jurnal
General Hospital Psychiatry
, individu yang mengalami
anxiety
 mempunyai kebarangkalian yang lebih tinggi untuk
muntah atau rasa loya selepas makan.

8. Tidak berhenti berpeluh

Disebabkan rasa gemuruh dan gelisah yang berpanjangan, pesakit akan
kerap berpeluh lebih-lebih lagi di kawasan tapak tangan
 atau ketiak.

Simptom ini juga akan membuatkan penghidap
anxiety
 rasa runsing dan rendah keyakinan diri. Makin memburukkan keadaan, pesakit juga mungkin akan alami masalah bau badan yang teruk.

Baca juga:

Selalu Rasa Cepat Naik Darah? Jaga-jaga Jika Disertai Dengan & Anxiety Boleh Terkena Sakit Jantung!

Ini 5 Mitos PALING POPULAR Mengenai Serangan Panik, Rupanya Ia Tidak Seperti Yang Disangka

9. Terlebih makan atau kurang selera makan

Masalah kebimbangan juga boleh membuatkan anda terlebih makan atau
kurang selera makan
. Ada orang yang tidak lalu makan disebabkan rasa stres yang berpanjangan.

Namun, ada juga yang akan ‘
craving
’ makanan yang manis dan berlemak disebabkan stres yang dialami!

10. Jari atau tangan menggigil

Ini merupakan antara tanda-tanda penyakit
anxiety disorder
. Kadangkala,
tangan atau jari akan mula menggigil tanpa sebab
. Menurut NIMH, ini merupakan salah satu kesan sampingan peningkatan hormon stres dalam badan.

Kondisi ini juga boleh mendatangkan bahaya, lebih-lebih lagi jika ia berlaku ketika anda sedang memandu.

Jika anda mempunyai
anxiety
, cepat-cepatlah berjumpa doktor untuk rawatan susulan. Dengan bantuan pakar, anda dapat belajar cara yang terbaik untuk mengatasi masalah kebimbangan.


Fakta Mengenai Penyakit Jantung

Anda rasa sudah tahu banyak mengenai penyakit jantung? Adakah semua maklumat yang anda tahu adalah benar dan tepat? Artikel ini boleh membantu memberikan fakta yang betul tentang penyakit jantung.

1. Penyakit ini tidak jarang berlaku, malah sangat kerap

Menurut
data
 dari Pertubuhan Kesihatan Dunia (WHO), penyakit jantung merangkumi 35% dari sebab kematian rakyat Malaysia pada tahun 2016. Angka ini bersamaan 1 dalam setiap 3 kematian, meletakkannya di tangga teratas dalam hierarki punca kematian di negara ini.

Lebih membimbangkan, angka ini terus meningkat dari satu tahun ke tahun berikutnya dan beban ekonomi yang perlu ditangguh oleh sektor kesihatan adalah sangat besar.

2. Serangan jantung bukan permulaan kepada penyakit jantung

Fakta ini sangat penting untuk diketahui oleh semua individu. Serangan jantung tidak berlaku dalam satu malam. Ia mengambil masa bertahun-tahun sebelum berlaku.

Apa yang berlaku semasa serangan jantung?

Pembuluh darah koronari yang membekalkan darah kepada tisu otot jantung tersumbat menyebabkan tisu tersebut terputus bekalan oksigen sehingga berlaku kematian pada tisu tersebut. Keadaan ini memberikan rasa sakit di dada. Pembuluh darah tersebut memerlukan masa yang lama untuk menjadi sempit sehingga akhirnya tersumbat.

Apabila serangan berlaku, proses penyempitan pembuluh darah telah berlaku lama sebelum itu. Jadi, langkah pencegahan melalui pemakanan dan aktiviti fizikal perlu dimulakan seawal mungkin. Bila? Sejak kecil!

3. Bukan semua pesakit perlu melalui pembedahan pintasan jantung atau
bypass

Pembedahan ini hanya akan dijalankan dalam
kes-kes tertentu
, kebiasaannya lebih serius seperti pembuluh darah utama tersumbat dan simptom sakit dada yang teruk.

Idea pembedahan ini ialah untuk memintas bahagian laluan darah yang tersumbat menggunakan pembuluh darah yang diambil dari bahagian badan lain agar bekalan darah dapat diberikan kepada tisu terbabit.

4. Pesakit jantung mungkin mengalami penyakit lain dalam satu masa

Pembuluh darah koronari menjadi sempit disebabkan keadaan yang disebut sebagai arterosklerosis dan ia bersifat sistemik. Dalam erti kata lain, arterosklerosis boleh menjejaskan pembuluh darah lain seperti di dalam otak sehingga menyebabkan strok.


Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Kesan selepas sembuh COVID 19, pasti anda berasa gembira. Anda berasa terlepas daripada COVID-19 risiko dan bahayanya.

Mungkin anda teringin melihat dunia luar, rindukan keluarga atau ingin
mengunjungi restoran kegemaran
 anda.

Namun malang bagi seorang lelaki berusia 36 tahun bernama Li Liang yang mati setelah 5 hari diisytiharkan sembuh dari COVID 19.

Untuk mendapatkan lebih banyak info tentang coronavirus di Malaysia, sila dapatkannya di sini.

Di Malaysia, berikut adalah statistik kes sehingga kini:

[covid_19]

COVID-19 risiko dan bahayanya

Li Liang adalah pesakit virus korona yang didaftar di hospital yang terletak di Wilayah Hanyang, Wuhan.

Setelah disahkan menghidap jangkitan wabak
, dia dirawat selama 13 hari sehingga sampel klinikalnya negatif bagi virus korona untuk dua hari berturut-turut.

Apabila didapati sembuh dari COVID 19, Li kemudiannya dibenarkan pulang.

Namun, sebelum diberikan kebebasan sepenuhnya, dia diletakkan bersama dengan pesakit lain yang telah sembuh untuk tujuan kuarantin.

Perkara tersebut merupakan protokol biasa yang dilalui oleh mana-mana pesakit yang sembuh berikutan kita belum cukup memahami kesan jangkitan COVID-19 dalam jangka masa panjang.

Malangnya, pada 2 Mac 2020, Li telah dikejarkan ke hospital berikutan
simptom sesak nafas
.

Rawatan kecemasan yang diberikan gagal membuka laluan pernafasan Li dan dia menghembuskan nafas terakhirnya.

Punca kematian telah dikenal pasti sebagai
kegagalan sistem pernafasan disebabkan oleh virus korona baharu
.

Ekoran daripada kejadian tersebut, kebanyakan hospital di Wuhan enggan membenarkan pesakit yang telah sembuh untuk pulang, kerana kesan selepas sembuh COVID 19 masih tidak diyakini.

Ini berikutan kebanyakan pesakit yang telah sembuh disahkan positif virus korona semula dan berisiko mengalami kematian COVID.

Artikel berkaitan
:

Tiada Simptom Bukan Bermaksud Anda Bebas COVID-19, Hati-Hati Dengan ‘Silent Spreader’

Masalah Tak Boleh Bau Satu Lagi Tanda COVID-19, Betul Ke?

Perkara ini bukan sahaja terjadi kepada Li, malah beberapa individu lain!

Encik Wang (bukan nama sebenar) telah disahkan positif semula, 18 hari setelah menamatkan rawatan di Hospital Zhejiang.

Dia telah disahkan sembuh sepenuhnya sebelum dibenarkan pulang untuk melalui fasa kuarantin 14 hari.

Persoalan baru timbul, adakah
pesakit yang sembuh sebenarnya masih mempunyai virus tersebut
 walaupun ujian makmal menunjukkan keputusan negatif?

Sembuh namun masih ada COVID-19 risiko?

https://www.facebook.com/HelloDoktorMY/videos/2789383271108165/

Kesan selepas sembuh COVID 19, pesakit masih perlu dipantau dari semasa ke semasa kerana masih berisiko mengalami kematian.

Walaupun ada risiko jangkitan selepas seseorang itu sembuh, tapi tujuan utama pemantauan ini untuk memastikan mereka yang pernah dijangkiti tidak alami komplikasi lain selepas jangkitan.

Apabila ditanya mengenai risiko penularan jangkitan bagi mereka yang telah sembuh, kajian yang dijalankan di Jerman menunjukkan risikonya sangat rendah.

Berikut ringkasan simptom dan komplikasi virus COVID-19:

Secara amnya, mereka yang ada
jangkitan ringan tidak akan menyebarkannya kepada orang lain 10 hari selepas simptom bermula
.

Pada fasa awal jangkitan, proses peluruhan virus (
virus shedding
) kebanyakannya berlaku di tekak.

Jumlah virus kemudiannya akan beransur turun selepas 5 hari jangkitan berlaku.

Namun perkara ini hanya berlaku pada mereka yang mengalami simptom ringan.

Bagi
individu yang menunjukkan simptom jangkitan paru-paru
 (
pneumonia
), kadar luruhan virus adalah lebih tinggi.

Mereka akan alami proses peluruhan virus sehingga hari ke-10. Pada saat itu, proses tersebut akan turun perlahan-lahan.

Menurut Pertubuhan Kesihatan Sedunia (WHO), mereka yang telah sembuh dari virus korona
masih boleh dapat keputusan positif melalui pengambilan sampel tekak dan air liur
.

Ada juga kes di mana individu dapat keputusan positif selepas berminggu-minggu sembuh daripada jangkitan.

Benar ke virus korona boleh disebarkan melalui najis?

Adakah
virus korona baharu boleh tersebar melalui cirit-birit
?

Mereka yang dijangkiti wabak tersebut kebanyakannya menunjukkan simptom gastrousus sebelum simptom pernafasan.

Keadaan ini sama dengan
virus sindrom pernafasan akut teruk (SARS-CoV)
 yang dahulunya turut menular melalui najis.

Laporan yang dikeluarkan oleh pihak berkuasa China dengan kerjasama WHO menunjukkan virus ini boleh didapati dalam sampel najis.

Namun ia tidak boleh menular seperti virus yang terdapat pada tekak.

Baca juga:

Saintis Sahkan Bukan Hanya Batuk & Bersin, Tapi Coronavirus Boleh Tersebar Melalui CIRIT-BIRIT!

Ada Masalah Tak Boleh Bau? Segera Ke Hospital, Ini Mungkin Tanda Anda Dijangkiti Covid-19

Pengkaji Jerman menemui jumlah serpihan virus yang tinggi dalam 13 sampel najis daripada 4 orang pesakit.

Namun, tiada satu sampel pun yang berjaya dikultur.

Setakat ini, keempat-empat
pesakit mengalami simptom ringan maka perkara ini mungkin tidak boleh disamakan dengan mereka yang mengalami simptom teruk
.

Berbanding dengan najis, proses luruhan virus daripada tekak lebih membawa risiko jangkitan.

Saintis juga mengakui proses luruhan bagi virus korona baharu adalah seribu kali lebih tinggi berbanding virus SARS!

Fakta ini menerangkan kenapa virus korona baharu lebih agresif berbanding dengan virus korona yang lain.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


14 Makanan Ini Penting Untuk Organ Hati, Tapi Ada 3 Jenis Perlu Elak!

Hati merupakan antara organ utama badan. Ia melakukan pelbagai peranan penting; mulai dengan menghasilkan protein, kolesterol dan menyimpan vitamin, mineral dan juga karbohidrat. Ikuti artikel ini untuk mengetahui beberapa jenis makanan untuk hati.

Untuk mendapatkan lebih banyak info tentang Pemakanan Sihat, sila dapatkannya
di sini.

11 makanan untuk hati

1. Makan oat untuk kesihatan hati

Oat merupakan makanan yang kaya dengan serat yang dapat membantu hati menjalankan peranannya dengan lebih baik.

Selain itu,
serat turut membantu proses pencernaan.
 Kajian turut menyatakan oat dapat membantu mengurangkan berat, dan cara terbaik untuk menjauhi risiko penyakit berkaitan hati.

2. Kopi minuman terbaik untuk hati

Kopi merupakan antara salah satu minuman terbaik yang boleh untuk membantu mempertingkatkan kesihatan hati.

Terdapat kajian mengatakan pengambilan kopi harian dapat melindungi hati dari penyakit, seperti kanser hati walaupun kepada individu yang mempunyai masalah dengan organ ini.

Kopi juga dapat mengurangkan keradangan dan meningkatkan paras glutathione antioksidan. Antioksidan ini akan
meneutralkan radikal bebas berbahaya yang dihasilkan secara semula jadi oleh badan yang boleh menyebabkan kerosakan pada sel.

3. Makanan untuk hati: teh hijau

Minuman ini dikatakan dalam membantu mengurangkan kandungan lemak keseluruhan
, melawan tekanan oksidatif, dan mengurangkan tanda-tanda lain penyakit hati berlemak bukan alkohol (NAFLD).

Teh hijau kaya dengan antioksidan yang dipanggil katekin, dan ia berkemungkinan dapat melindungi badan daripada beberapa jenis kanser termasuk kanser hati.

4. Makan lebih banyak brokoli

Tambahkan pelbagai jenis sayuran dalam
diet pemakan
a
n
 anda jika anda ingin mengekalkan hati yang sihat, dan brokoli boleh menjadi sebahagian daripada diet anda.

Terdapat kajian mengatakan sayuran rangup ini dapat menghindari anda dari penyakit hati berlemak bukan alkohol (NAFLD).

5. Kekacang baik untuk organ hati

Kacang terutamanya almond, adalah sumber vitamin E yang baik, dan dapat membantu melawan NAFLD, malah, almond sangat bagus untuk kesihatan hati anda.

6. Makan sayuran berdaun hijau

Seperti
bayam, sayuran berdaun hijau mempunyai antioksidan yang hebat dipanggil glutathione
, yang membantu hati untuk bekerja dengan betul.

7.
Makanan untuk hati: Beri biru

Mempunyai kandungan nutrien yang dipanggil polifenol (
polyphenols
) yang melindungi dari penyakit NAFLD, yang kerap berlaku kerana obesiti dan kolesterol tinggi.

Jika anda tidak meminati buahan ini, anda boleh mencuba coklat gelap, zaitun atau plum yang turut mengandungi polifenol.

8. Herba dan rempah untuk organ hati

Mahu melindungi hati dan jantung dalam masa yang sama? Taburkan sedikit oregano, sage atau rosemary – sumber yang kaya dengan polifenol.

Lebih menarik, menggunakan herba sebegini dapat mengurangkan penggunaan garam dalam kebanyakan resipi. Serbuk kayu manis, kari dan jintan juga baik untuk dicuba.

9.
Makanan untuk hati: Anggur

Terutama yang berwarna merah dan ungu, mengandungi sebatian tumbuhan yang bermanfaat – paling terkenal
resveratrol
, bermanfaat untuk kesihatan.

Ia dapat merendahkan keradangan, cegah kerosakan dan meningkatkan tahap antioksidan.

10. Ikan berlemak suplemen terbaik untuk hati

Mengandungi
asid lemak omega-3
, lemak sihat yang dapat mengurangkan keradangan dan merendahkan risiko penyakit jantung.

Lemak yang terdapat dalam ikan juga boleh dianggap sebagai suplemen untuk hati, membantu mencegah penghasilan lemak, mengekalkan enzim pada tahap normal, melawan keradangan dan meningkatkan ketahanan insulin.

Ingin mengetahui bilangan kalori minimum yang diperlukan oleh badan anda? Semak Kalkulator BMR kami
di sini.

11. Bawang putih makanan untuk hati

Kajian menunjukkan
bawang putih dapat mengurangkan berat badan dan lemak bagi individu yang menghidapi NAFLD
.

Ia juga dikatakan dapat mengaktifkan enzim yang membantu badan menyingkirkan toksik berbahaya. Kaya dengan sebatian
allicin
 dan
selenium
 yang membantu dalam proses pembersihan hati.

Makanan yang harus dielakkan

Tetapi, untuk menjaga kesihatan hati, ada juga beberapa makanan yang perlu dielakkan. Sebagai contoh:

1. Makanan berlemak

Kentang goreng dan burger adalah pilihan yang sangat tidak menyihatkan untuk menjaga kesihatan hati. Terlalu banyak makanan lemak tepu boleh membuatkan hati mengalami kesukaran untuk menjalankan tugasannya.

Lama-kelamaan, makanan ini akan menyebabkan keradangan dan mungkin akan mengakibatkan parut pada organ hati yang dikenali sebagai sirosis.

2. Makanan manis

Mengambil terlalu banyak makanan manis boleh menyebabkan kesesakan pada hati anda. Ini kerana sebahagian tugas hati adalah untuk menukar gula menjadi lemak.

Terlalu banyak gula mengakibatkan peningkatan lemak dalam hati.

Dan untuk tempoh jangka masa panjang, ia akan menyebabkan penyakit hati berlemak. Jadi kurangkan pengambilan makanan manis.

3. Alkohol

Pengambilan alkohol terlalu banyak boleh mendatangkan malapetaka kepada hati
 yang untuk tempoh masa panjang, boleh menyebabkan sirosis.

Jaga organ hati sebaiknya

Hati merupakan organ penting yang menjalankan pelbagai fungsi.

Lakukanlah yang terbaik untuk melindunginya dan perbanyakkan memakan makanan untuk hati dan hindari makanan yang boleh menyebabkan kemudaratan.

Kini anda telah tahu 11 jenis makanan atau suplemen untuk hati.


Aduh...Kenapa Baby Menangis Aje Ni? Pening Kepala Mama

Apabila mendengar tangisan daripada si manja anda, mesti timbul rasa susah hati, bukan? Nak berdukung ke? Lampin basah ke? Arghhh…
i’m
 confused.
 Bertenang mama sekalian, Hello Doktor ada jawapannya.

Punca bayi menangis

Bayi yang menangis adalah satu perkara biasa. Ia adalah satu proses tumbesaran biasa bagi bayi dan salah satu cara untuk mereka berkomunikasi. Tetapi sebagai ibu bapa, sudah tentu setiap kali mendengar bayi menangis, hati rasa tidak tenang. Malahan sekiranya tangisan itu berlarutan, haa…pasti ada dalam kalangan ibu bapa yang berasa tertekan, bukan?

Jom tengok beberapa perkara yang boleh menjadi punca bayi menangis.

 Lapar

Kalau kita individu dewasa lapar, sudah tentu kita boleh mencari makanan sendiri. Sebaliknya, bayi tidak dapat melakukan perkara yang sama. Jadi tangisan merupakan antara cara untuk memberitahu mereka lapar selain menghisap jari.

 Perut kembung

Masalah perut kembung yang dialami oleh si manja anda adakalanya berpunca daripada makanan yang anda makan. Sesetengah makanan dan minuman seperti minuman yogurt atau bersoda, buah-buahan seperti buah tembikai dan beberapa sayuran seperti brokoli dan kubis boleh menjadi punca perut kembung. Perut tidak selesa, jadi menangislah jawapannya.

 Gigi

Individu dewasa kalau tumbuh gigi pastinya akan menjadi sedikit
grumpy
, bukan? Begitu jugalah keadaannya dengan si kecil. Mereka akan berasa tidak selesa, jadi tangisanlah cara mereka meluahkannya.

 Tidak selesa

Lampin yang basah sudah tentuakan menyebabkan ketidakselesaan kepada bayi. Maka segeralah tukarkan lampin si manja. Jangan lupa untuk melihat jika terdapat ruam lampin. Tukarlah lampin dengan kerap dan sapukan krim ruam jika perlu.

Selain itu rasa tidak selesa ini boleh wujud apabila baju yang dipakaikan mungkin terlalu ketat. Pastikan anda memilih baju daripada material yang boleh menyerap peluh dan memberikan si manja anda bernafas.

 Cuaca

Cuaca yang terlalu sejuk atau terlalu panas juga boleh menjadi antara sebab mengapa bayi menangis. Penggunaan selimut atau tilam yang terlalu tebal boleh menyebabkan si manja berasa panas. Manakala membiarkan mereka tanpa sebarang selimut dalam suhu yang sejuk juga adalah perkara yang tidak elok. Jadi, segalanya perlu diberikan perhatian sebaik mungkin.

 Pelukan

Siapa yang tidak suka dipeluk? Pelukan itu dapat menzahirkan rasa kasih sayang, maka sudah tentu si manja anda inginkannya. Jadi sekiranya bayi anda masih menangis walaupun pelbagai cara sudah dicuba, apa kata anda berikan pelukan manja kepada si comel.

 Urutan

Melakukan urutan dan sentuhan perlahan dengan menggosok belakang dan perut si manja sudah tentu dapat mereda dan menenangkan mereka. Jangan mengurut terlalu kuat dan kasar, okay?

 Inginkan perhatian

Bayi menangis mungkin kerana mereka inginkan perhatian daripada anda. Apabila ditinggalkan sendirian, sudah tentu si manja akan berasa bosan. Tetapi dalam masa yang sama bayi anda mungkin menangis apabila terlalu banyak perhatian daripada individu sekeliling. Jadi bawa mereka ke ruang yang sunyi dan tenang.

 Tekanan

Tahukah anda, bayi adalah sangat sensitif kepada perubahan? Ada masanya apabila anda dalam keadaan tertekan, anda mungkin menggunakan nada suara yang tinggi apabila bercakap dengan si manja.
Yes,
mereka mungkin tidak faham apa yang anda katakan, tetapi mereka dapat merasai emosi negatif itu.

Kesabaran

Bukan mudah sebenarnya untuk menjadi ibu bapa. Ia bukan satu peranan yang mempunyai buku panduan kerana setiap bayi adalah berbeza. Kunci paling utama adalah bersabar, terutama bagi individu yang pertama kali bergelar ibu bapa.

Walau bagaimanapun, jika segala cara sudah dilakukan, namun si manja anda masih menangis. Amatlah disarankan untuk anda membawa si kecil anda untuk mendapatkan pemeriksaan dengan segera. Ini kerana keadaan tersebut mungkin didasari oleh masalah seperti jangkitan, demam atau gangguan pada saluran usus.

Anda mungkin berminat untuk membaca artikel:

Teknik-Teknik Hentikan Bayi Menangis

Perut Kembung, Bahayanya kepada Bayi

Perlukah Sendawakan Bayi Selepas Menyusu?


Wanita PCOS Boleh Cuba Terapi Ayurveda, Bantu Baik Pulih Masalah Kesuburan Juga!

Perubatan Ayurveda sering dikaitkan dengan pengambilan ubat berasaskan herba. Hakikatnya, fokus rawatan ini lebih daripada sekadar diet herba. Ia juga mementingkan kehidupan sihat untuk cegah atau mengatasi pelbagai kondisi perubatan, termasuklah sebagai cara menyeimbangkan hormon
PCOS ( sindrom ovari polisistik).

Wanita yang tercari-cari cara semula jadi untuk memperoleh kelegaan daripada PCOS, boleh mencuba pendekatan rawatan alternatif, Ayurveda.

Ia merangkumi gabungan ramuan, terapi, dan gaya hidup sihat,
yang dapat mengawal dan baik pulih simptom berkaitan.

Lanjutkan pembacaan untuk ketahui kesan pengamalan perubatan Ayurveda terhadap wanita PCOS!

Untuk mendapatkan lebih banyak info tentang Kesihatan Wanita, sila dapatkan
di sini
.

Sindrom ovari polisistik (PCOS), apa itu?

Sebelum penulis kupas mengenai rawatan alternatif ini dengan lebih lanjut, adalah wajar untuk kalian memahami PCOS dengan lebih terperinci.

Sindrom ovari polisistik adalah gangguan hormon yang kerap menjejaskan wanita dalam usia reproduktif.

Selalunya, ia
dicirikan oleh kehadiran androgen berlebihan (paras hormon lelaki)
 dan haid yang tidak teratur atau berlangsung lebih lama daripada kebiasaan.

Apabila wanita memiliki PCOS, ovari mungkin membentuk folikel, sejenis koleksi kecil yang mengandungi cecair dan boleh
menggagalkan usaha pelepasan telur
 (
ovum
) secara berkala.

Cara menyeimbangkan hormon PCOS melalui perubatan Ayurveda

Rawatan Ayurveda untuk wanita PCOS biasanya merangkumi gabungan ramuan, terapi, dan perubahan gaya hidup, seperti diet.

Penggunaan herba Ayurveda untuk PCOS

Walaupun cara menyeimbangkan hormon PCOS melalui perubatan ini mungkin berbeza-beza dalam kalangan pengamal, namun ia sering
melibatkan penggunaan ramuan khusus
 yang merangkumi:

Kunyit:
 Kunyit memperolehi warna kuning daripada bahan aktifnya, iaitu kurkumin. Dalam kajian 2017 yang dijalankan pada tikus, kurkumin menunjukkan potensi sebagai agen antiradang dan cara menyeimbangkan hormon untuk
mengurangkan daya rintangan insulin.

Ashwagandha:
 Ashwagandha adalah herba yang turut dikenali sebagai ginseng India atau
winter cherry
. Ia dapat mengimbangkan paras kortisol untuk membaik pulih stres dan gejala PCOS, menurut kajian 2016 terhadap 52 peserta yang mengalami tekanan kronik.

Kayu manis:
 Kegunaan kayu manis melebihi sebagai rempah-ratus yang digunakan dalam masakan. Menurut kajian kecil pada tahun 2007, ia
secara positifnya dapat mempengaruhi parameter rintangan insulin
 pada wanita PCOS. 1 kajian pada tahun 2014 pada 45 wanita pula menunjukkan kayu manis mungkin berperanan dalam mengatur kitaran haid penderita PCOS.

Cara menyeimbangkan hormon: Diet Ayurveda

Kebiasaannya, amalan pola pemakanan yang disyorkan oleh pengamal Ayurveda kepada pesakit PCOS adalah serupa dengan diet yang mungkin dicadangkan oleh doktor sebagai cara menyeimbangkan hormon, termasuk:

Mengurangkan
pengambilan garam

Elak pengambilan gula halus, makanan bergula, dan pemanis buatan

Kurangkan pengambilan lemak tepu (daging merah dan makanan bergoreng)

Tambah lebih banyak buah-buahan, sayur-sayuran, dan biji-bijian ke dalam diet

Terapi Ayurveda

Kajian yang diadakan pada tahun 2012 telah menunjukkan bahawa program yoga berdurasi selama 12 minggu bantu mengurangkan simptom kegelisahan dalam kalangan gadis remaja yang memiliki masalah PCOS.

Justeru, pengamal Ayurveda mengesyorkan gaya yoga, juga digelar sebagai ‘asanas’, seperti:

Putaran Bharadvaja (Bharadvajasana)

Gaya Mill Churning (Chakki Chalanasana)

Gaya
Corpse
 (Shavasana)

Gaya
Reclining Butterfly
 (Supta Baddha Konasana)

Tambahan itu, pengamal juga
mengesyorkan latihan meditasi dan pernafasan
, yang dikenali sebagai ‘pranayamas’ untuk bantu menghilangkan tekanan.

Perubatan Ayurveda untuk masalah kesuburan PCOS

Subfertility
 adalah berbeza dengan
infertility
 (kemandulan).

Untuk pengetahuan pembaca,
subfertility
 didefinisikan ‘kelewatan’ dalam menimang cahaya mata walaupun telah berusaha untuk hamil dan ia boleh menjadi antara gejala PCOS!

Oleh itu, beberapa penyelidikan klinikal telah fokus pada perubatan Ayurveda terhadap
subfertility
.

Misalnya, kajian pada tahun 2017 terhadap 15 orang pesakit PCOS telah memerhatikan Vamana Karma (muntah terapeutik), bersama dengan pemberian  Yoga-Ikshwaaku
seed powder,
 diikuti oleh Shatapushpadi Ghanavati (formulasi gabungan).

Para penyelidik menentukan bahawa proses ini mungkin
berkesan dalam meningkatkan peluang
persenyawaan dalam kalangan pesakit PCOS.

Menurut kajian tahun 2010 terhadap 40 peserta yang mengalami
subfertility
pula, masalah kesuburan yang disebabkan PCOS dapat diselesaikan dengan program 6 bulan:

Shodhana (prosedur detoksifikasi dan penyucian)

Shamana (rawatan paliatif untuk mengurangkan ketidakselesaan dan melegakan simptom)

Tarpana (tawaran yang dibuat untuk entiti yang ‘berkuasa’)

Dapatkan khidmat nasihat doktor sebelum mencuba!

Sekiranya anda sedang mempertimbangkan Ayurveda atau opsyen rawatan alternatif lain untuk PCOS, rujuk doktor atau pakar sakit puan terlebih dahulu ya!

Mereka mengetahui perincian kesihatan anda dan sebarang risiko interaksi yang mungkin berlaku dengan ubat-ubatan yang sedang diambil.

Doktor juga boleh menyesuaikan rancangan perubatan PCOS dengan kemungkinan untuk menggabungkan Ayurveda, menghasilkan rawatan yang bersesuaian untuk anda.

Di sini, dapat kita lihat rawatan Ayurveda untuk wanita PCOS biasanya fokus kepada:

Terapi, seperti yoga dan senaman pernafasan

Ramuan herba, seperti ashwagandha dan kunyit

Gaya hidup, meningkatkan pengambilan buah-buahan, sayur-sayuran, dan biji-bijian di samping mengurangkan pengambilan lemak tepu, garam, dan gula halus

Ayurveda boleh menjadi rawatan yang dapat bantu melegakan simptom PCOS, yang melibatkan penggunaan herba untuk meningkatkan kesuburan dan sebagai cara menyeimbangkan hormon.

Jika dilihat, pengamalan rawatan alternatif ini tidak kurang bezanya dengan saranan para doktor berkaitan gaya hidup dan pola pemakanan yang sihat.

Jadi, tiada salahnya mencuba, kan? Namun sebelum itu, dapatkan keizinan daripada doktor bertauliah dahulu okey!


Apa yang Perlu Anda Tahu Tentang Pap Smear

Ujian pap smear untuk apa?

Ujian pap semar untuk apa? Pap Smear ialah sejenis ujian saringan yang dijalankan bagi
kanser serviks
. Seperti ujian saringan yang lain, ia bertujuan mengesan penyakit
kanser serviks
 dengan awal agar rawatan dapat diberikan dengan lebih efektif.

Menurut statistik yang dikeluarkan oleh Institut Kanser Negara,
kanser serviks
 adalah antara 10 kanser paling kerap di Malaysia dengan kedudukan ke-7.

 Dengan mengesannya pada tahap awal, banyak nyawa akan dapat diselamatkan.

Bagaimana Pap Smear dijalankan?

Sekviks atau pangkal rahim terletak di antara rahim dan faraj (vagina).

Spekulum dimasukkan ke dalam faraj untuk membuka faraj supaya serviks lebih mudah diakses. Kemudian, sel permukaan serviks akan diambil menggunakan spatula atau berus serviks.
Sel tersebut
 seterusnya dihantar ke makmal untuk pemeriksaan.

Ujian ini tidak mengambil masa yang lama, sekitar 5 minit sahaja dan tidak menyakitkan. Mungkin hanya menyebabkan sedikit ketidakselesaan.

Anda haruslah tidak melakukan hubungan seksual 24 jam sebelum ujian. Elakkan juga penggunaan gel spermisid sehari sebelum ujian.

Keputusan ujian selalunya mengambil masa selama beberapa minggu.

Ujian pap smear untuk apa: Siapa yang perlu jalani?

Ujian pap semar untuk apa? Ia digalakkan ke atas semua wanita yang pernah menjalani hubungan seks dan berumur antara 20 dan 65 tahun.

Risiko mendapat
kanser serviks
 meningkat jika anda:

Menghidap HIV.

Sistem imun lemah disebabkan kemoterapi atau pemindahan organ.

Ia dijalankan setiap 3 tahun sekali. Jika keputusan adalah normal sehingga umur 65 tahun, anda boleh berhenti menjalaninya.

Apakah maksud keputusan ujian Pap Smear?

Sama ada dua, iaitu normal atau abnormal.

Keputusan normal bermakna tiada sel abnormal yang dikesan. Ia kadangkala disebut sebagai negatif. Keputusan normal bermakna anda hanya perlu menjalani ujian seterusnya selepas 3 tahun.

Bagi keputusan abnormal pula, ia tidak semestinya bermakna anda mempunyai kanser.

Ia hanya bermakna terdapat
sel abnormal pada serviks
 anda dan ada
kemungkinan kanser
. Sel abnormal tersebut mungkin salah satu daripada berikut:

Atipikal.

Ringan.

Sederhana.

Displasia teruk.

Karsinoma in situ.

Bergantung kepada keputusan anda, doktor mungkin akan meminta ujian dilakukan dengan lebih kerap, atau menjalankan prosedur kolposkopi. Prosedur ini membolehkan doktor melihat serviks anda dengan lebih dekat, atau biopsi mungkin dilakukan.

Ujian ini sangat tepat. Ia mengurangkan kadar kanser serviks sebanyak 80 peratus.

Ujian pap smear untuk apa: Jalani sekarang!

Jika anda seorang wanita, atau mempunyai ahli keluarga dan rakan-rakan yang harus menjalani ujian ini, sila dapatkan di klinik kesihatan awam secara percuma atau di klinik-klinik swasta.

Anda hanya perlu melabur sedikit masa dan wang untuk mencegah penyakit kanser serviks yang boleh membawa maut jika lambat dirawat. Perubahan yang kecil mampu memberikan kesan yang besar.

Kini anda telah tahu ujian pap smear untuk apa.


Gemuk Selepas Berkahwin? Ini 6 Punca SEBENAR Yang Anda Perlu Tahu & Elak!

Setiap individu mengidamkan untuk memiliki bentuk badan yang menarik walaupun selepas berkahwin terutamanya buat yang bergelar wanita. Pun begitu, sangat ramai orang yang kita kenal akan menjadi gemuk selepas berkahwin. Adakah ia sesuatu yang boleh dianggap normal?

Sudah menjadi norma masyarakat kita, pertambahan berat badan seringkali dikaitkan dengan kebahagiaan. Namun, tidak wajar untuk kita menggunakan alasan bahagia sebagai
punca berat badan bertambah
 selepas berkahwin. Jadi, sama-sama kita ikuti artikel ini untuk mengetahui punca sebenarnya!

Punca sebenar gemuk selepas berkahwin

Ramai mengatakan berat badan akan bertambah selepas berkahwin kerana bahagia bersama pasangan melayari bahtera rumahtangga. Ya, pernyataan ini mungkin ada benarnya. Namun begitu, terdapat punca yang lebih spesifik dan dapat dijelaskan oleh sains. Berikut merupakan punca gemuk selepas berkahwin yang sebenar:

#1. Tiada masa untuk aktiviti fizikal

Semasa zaman bujang, anda mungkin masih memiliki masa senggang yang boleh digunakan untuk aktiviti fizikal seperti bersenam atau bersukan. Ini adalah satu-satunya cara untuk
mengelakkan perut menjadi puncit
 dan badan menjadi gemuk agar saham anda tidak jatuh.

Selepas berkahwin, masa senggang ini tidak lagi digunakan untuk aktiviti fizikal kerana anda mungkin sibuk menghabiskan masa dengan pasangan melakukan aktiviti yang selalu dilakukan oleh pasangan yang sedang mabuk cinta seperti menonton wayang, bersiar-siar di taman bunga bahkan makan di restoran yang romantis.

Sebaiknya, anda dan pasangan perlu menyeimbangkan kehidupan romantis anda dengan aktiviti fizikal agar rumahtangga kekal bahagia dan sihat!

#2. Emosi tidak stabil

Dalam kehidupan berumahtangga, pasangan tidak akan dapat lari daripada pelbagai jenis konflik dan masalah. Daripada konflik dan masalah itu kemudiannya
akan lahir pelbagai emosi yang negatif
 antaranya stres, cemburu, dan kecewa sekali gus menyebabkan pemakanan tidak dijaga.

Kebanyakan individu terutamanya wanita cenderung untuk makan bagi mengubati perasaan mereka yang sedang terluka. Ini hanya akan menjejaskan berat dan bentuk badan mereka sekaligus menyebabkan pasangan mula hilang minat untuk bersama anda.

Disebabkan itu, proses ini akan berulang selagi anda masih tidak menyedari kelakuan itu akan menyebabkan kerugian kepada anda dan pasangan. Kesannya, anda berisiko untuk menajdi gemuk.

#3. Kehamilan buat suami isteri gemuk bersama

Ini merupakan punca yang sukar untuk dielakkan kerana setiap pasangan mendambakan cahaya mata yang comel untuk memeriahkan rumahtangga mereka.
Ketika hamil, kebanyakan wanita cenderung untuk mempunyai selera yang tinggi atau mengidam makanan yang pelik-pelik dan tidak bernutrisi.

Bukan sahaja wanita, lelaki juga akan lebih kerap makan untuk menghabiskan makanan yang tidak dapat dihabiskan oleh isterinya lalu menyebabkan kedua-dua mereka mengalami pertambahan berat badan. Dalam erti kata yang lebih mudah,
kehamilan boleh mengakibat anda dan pasangan menjadi gemuk
 bersama.

#4. Tidak suka akan pembaziran

Kos sara hidup kini sangat tinggi dan pembaziran adalah sesuatu yang sangat perlu dielakkan. Kebanyakan individu yang sudah berkeluarga sama ada sudah mempunyai anak atau belum sangat benci akan pembaziran.

Ini seterusnya menyebabkan mereka saling menghabiskan makanan sesama ahli keluarga mereka. Akibatnya, berat badan dalam kalangan ahli keluarga terutamanya ibu dan bapa akan menjadi gemuk.

#5. Isteri ingin memenuhi selera suami

“Ambil hati suami, mula dari perutnya”. Ungkapan ini seringkali diujarkan untuk memberi pesanan kepada isteri agar sentiasa memenuhi selera suami agar kebahagiaan dapat dicapai.

Disebabkan itu, para isteri gemar memasak pelbagai jenis hidangan demi memenuhi selera suami mereka begitu juga sebaliknya. Akibatnya, berat badan pasangan suami dan juga isteri akan mula bertambah.

#6. Keselesaan dan kepastian buat badan menjadi gemuk

Sebelum berkahwin, kebanyakan individu terutamanya wanita sangat mementingkan bentuk badan mereka dalam usaha menarik perhatian bakal pasangan mereka.

Namun begitu, semua ini akan berubah selepas berkahwin kerana mereka sudah mula berasa selesa dan pasti dengan kedudukan mereka yang sudah tidak akan terancam.

Ini membuatkan mereka semakin malas untuk kelihatan menarik di hadapan pasangan bahkan mula makan tanpa sebarang had kerana mereka
tidak lagi peduli akan berat badan mereka.

Konklusi

Kesimpulannya, i
su pertambahan berat badan atau gemuk selepas perkahwinan sebenarnya merupakan isu yang sangat perlu diberi perhatian yang lebih khusus.

Ini kerana berat badan yang tidak ideal bukan sahaja akan menyebabkan anda tidak lagi kelihatan menarik di hadapan pasangan, ia juga akan menyumbang kepada pelbagai kondisi kesihatan seperti obesiti, diabetes, tekanan darah tinggi dan lain-lain lagi.

Sebaiknya, sentiasa peka dan waspada terhadap berat badan anda walaupun selepas berkahwin bagi
 menjamin hidup yang lebih sihat dan sejahtera
.

Baca juga:

Adakah Gemuk Bermaksud Sihat?

Gemuk Pun Ada Banyak Jenis, Betul Ke?

Cepat Naik Angin Punca Gemuk?

Alamak! Benarkah Kita Akan Semakin Gemuk Apabila Semakin Tua?